senQ Tawarkan Hadiah Bernilai RM1,177 Bagi Setiap Pembelian vivo NEX 3

vivo NEX 3 adalah peranti berkuasa tinggi dengan rekaan yang menggiurkan, kini anda boleh merasai sendiri keunggulan peranti ini di semua kedai senQ di seluruh negara.

Tambahan menarik, senQ telah menawarkan hadiah percuma bagi setiap pembelian vivo NEX 3 mulai sekarang hingga 30 November, yang mana anda boleh membawa pulang hadiah percuma bernilai RM1,177 termasuk kotak hadiah NEX 3, business toiletries case, portable electric juicer dan RAPOO Bluetooth earphones.

vivo NEX 3 dijual pada harga RM3,899 dengan kadar faedah 0% pelan EPP sehingga 24 bulan, anda boleh membeli melalui saluran laman rasmi Senheng dan senQ. Jaminan eksklusif selama 3 tahun turut disertakan bagi pembelian vivo NEX 3.

Reviu Eksklusif: Bagus Sangat Ke Vivo NEX 3 Ni?


Huawei P9 Mencapai Angka Jualan 9 Juta Unit

Dalam sambutan jualan memberangsangkan daripada Huawei P9 telefon pintar, Huawei dihoskan perayaan di Shenzhen, China dengan yang glamor duta produk global Scarlett Johansson dan peminat beliau.

Scarlett Johansson, seorang peminat fotografi dan juga selebriti Hollywood berkongsi pengalaman beliau menggunakan Huawei P9 dan beramah mesra dengan peminat di China pada majlis tersebut. Menurut beliau, kamera Huawei P9 yang sangat baik memberi keyakinan kepada beliau untuk menggunakan smartphone bagi mengambil gambar yang beliau mahu.

Encik Changzhu Li, Naib Presiden Huawei Consumer Business Group mendedahkan bahawa telefon pintar Huawei P9 telah terjual melebihi 9 juta unit di seluruh dunia sejak pelancarannya pada bulan April, menjadikannya peranti pertama Huawei yang mencatatkan jualan tersebut dan dijangkakan akan melepasi angka 10 juta.

Huawei P9 telah dianugerahkan sebagai Buyer’s Choice oleh European Imaging and Sound Association (EISA) dan Best Personal Computing Device dari CES Asia. Berikutan kejayaan Huawei P9, Huawei telah memperkenalkan dua peranti yang hebat, iaitu Huawei Mate 9 yang baru-baru ini telah membuka pra-tempah untuk pasaran tempatan, serta versi eksklusif, Huawei Mate 9 Porsche Design, kedua-duanya aedalah generasi kedua smartphone Huawei dengan teknologi dua lensa kamera Leica.


vivo NEX 3 Kini Muncul, Ujian Penanda Aras Antutu Catat Skor Pecah Rekod – 497,858 Mata!

Tudia! Hebat bukan kaleng-kaleng! Vivo NEX 3 nampaknya kini telah pun muncul secara rasmi. Pewaris baru vivo ini dilihat dilihat membawakan penawaran spesifikasi menarik di samping prestasi yang lebih padat.

Vivo NEX 3 membawakan paparan bersaiz 6.89″ AMOLED dengan nisbah skrin ke badan sebanyak 99.6%. Peranti ini dibina dengan rekaan sisi yang luar biasa – sudut lengkungan hampir 90%. Vivo Nex 3 dikatakan tidak menyertakan sokongan kunci fizikal – sebaliknya dibina dengan Touch Sense (ciri sesentuh menyerupai butang sebenar).

Enjin dalaman peranti dijana oleh Snapdragon 855+ dan dibantu memori sehingga 12GB RAM dan storan 256GB ROM. Lebih menarik, ia juga menyertakan sokongan bateri 4,500mAh dengan pengecasan pantas 44W.

Untuk kamera, vivo NEX 3 membawakan 3 kamera utama : 64MP (ISOCELL Bright GW1 Samsung) + 13MP + 13MP dan kamera hadapan sebesar 16MP. Kamera hadapan ini dibina dengan rekaan pop-up yang serupa dengan vivo X27 Pro – terdapat juga ciri menarik dipanggil Hyper HDR Potret Master.

Pun begitu, apa yang lebih menggemparkan! Ujian penanda aras Antutu vivo NEX 3 dikatakan mencatat skor pecah rekod – sebanyak 497,858 mata. Memetik sumber, dengan catatan skor ini ia sekaligus dilihat mendahului ASUS ROG Phone 2 (492,907 mata).

[SUMBER]


Harga Jualan vivo S1 Pro Dijangka Pada RM1,313?!

vivo S1 Pro bakal tiba di pasaran tempatan pada 3 Disember nanti, pengenalan awal peranti siri S baharu ini selain membawakan rekaan terbaru pada kamera di panel belakangnya iaitu berupa Kristal, ia turut menawarkan sebilangan penambahbaikan padanya.

Ramai peminat vivo telah bertanya-tanya harga jualan yang akan diletakkan pada S1 Pro, dan mengikut laporan terkini dari pihak vivo ia mungkin dijangka pada harga sekitar RM1,313.

Adakah benar anggaran harga tersebut? Kita nantikan sahaja pelancaran rasmi pada 3 Disember.


Dapatkan Samsung S10+ Versi 12GB RAM Dan 1TB ROM Pada Harga RM3999

Samsung Malaysia telah mengumumkan bahawa model terbaharu keluaranya iaitu Samsung Galaxy S10+ yang disertakan dengan storan 1TB dan memori 12GB kini telah di pasaran Malaysia pada harga RM5999. Apa yang menariknya, Harvey Norman telah menawarkan peranti ini dengan harga serendah RM3999.

Peranti ini dilengkapi dengan paparan skrin 6.4 inci Dynamic AMOLED, yang mana ia dikuasakan oleh cip pemproses cip Exynos 9820. Aspek kamera juga tidak mengecewakan apabila ia disertakan dengan tri-kamera 12MP + 12MP +16MP di bahagian belakang.

Ketahanan bateri ia juga sangat menakjubkan apabila ia disertakan dengan kapasiti bateri sebanyak 4100mAh.Pastinya dengan RAM dan ROM yang besar, menzahirkan persembahan yang lebih lancar dan terbaik.

Kepada sesiapa yang berminat memiliki peranti ini, anda boleh melihatkan di Harvey Norman pada hari ini.


Celcom Lancar Pelan Internet Prabayar Terbaik Dengan Xpax Turbo

Baru-baru ini Celcom telah melancarkan pelan Internet terbaik untuk pelanggan Xpax dengan kemunculan Xpax Turbo yang menawarkan pengalaman data mudah alih yang hebat dan lancar. Pengguna pelan ini berupaya menikmati Internet Burung Hantu percuma sehingga 10GB setiap bulan dan juga data percuma untuk melayari Facebook serta YouTube apabila melanggan pelan ini.

Dengan hanya RM10, Xpax Turbo akan didatangkan dengan data Internet sebesar 1.5GB dan mampu menikmati data Internet Burung Hantu sehingga 10GB secara percuma pada setiap bulan, atau 333MB setiap hari dari jam 1 hingga 7 pagi, selagi mereka kekal melanggan Xpax.

Untuk menikmati lebih kuota Internet, pelanggan juga boleh memilih salah satu daripada lima pilihan Pelan Internet yang turut dilengkapi dengan kuota data percuma untuk Facebook dan YouTube.


Internet Berkelajuan 300 Mbps Pada Harga RM189!

Anda ingin muat turun filem resolusi HD dalam masa kurang dari 3 minit? Kalau anda mahu sekarang masanya untuk anda beralih ke perkhidmatan Internet fiber dari TIME dotCom. Mereka baru sahaja melancarkan pakej Internet berkelajuan tinggi terbaru yang mencapai kelajuan 500Mbps! Apa yang lebih menarik ia ditawarkan pada harga yang kompetitif.

Melalui pakej terbaru ini pengguna boleh memilih 3 jenis kelajuan Internet iaitu, 100Mbps (RM149 sebulan), 300Mbps (RM189 sebulan) dan 500Mbps (RM299 sebulan). Menurut TIME, pakej yang ditawarkan ini adalah penggunaan tanpa had, jadi anda boleh muat turun filem, muzik dan pelbagai lagi tanpa perlu risau akan kehabisan kuota. Selain itu anda juga bakal menikmati kelajuan muat turun dan muat naik yang sama rata.

Kebanyakan pembekal perkhidmatan di Malaysia ketika ini hanya menawarkan kelajuan muat naik yang rendah berbanding muat turun. Namun tren digital pada ketika ini memerlukan kelajuan muat naik yang tinggi memandangkan semakin ramai pengguna bergantung kepada sistem storan cloud, jadi ia merupakan langkah yang bijak dari TIME.

Layari TIME Fibre Home di:https://www.time.com.my/personal/broadband/fibre-broadband#plansoverview


HUAWEI Nova 5 Bakal Diperkenal Kepada Umum Pada 21 Jun 2019!

Sekian lama banyak berita tertiris mengenai HUAWEI Nova 5 berlegar-legar di media sosial, HUAWEI akhirnya mendedahkan tarikh rasmi untuk pelancaran model tersebut – 21 Jun 2019 dalam sebuah acara berlangsung di China! HUAWEI dijangka memperkenalkan dua model – HUAWEI Nova 5 & HUAWEI Nova 5i.

Perkara tersebut telah dikongsi sendiri oleh pihak HUAWEI menerusi perkongsian video pendek berdurasi 10 saat di laman Weibo mereka. Pun begitu, tiada sebarang maklumat mengenai spesifikasi penuh yang dikongsi buat masa ini dan mungkin kita bakal mengetahuinya kelak! Sama-sama kita tunggu!


HONOR Hadir Dengan Poster Acah – Bakal Bawa Masuk HONOR 8C Ke Malaysia Tidak Lama Lagi?

HONOR nampaknya merancang untuk membawa masuk satu lagi peranti keluaran mereka ke pasaran tempatan. Model tersebut masih belum didedahkan secara terperinci. Namun, memetik poster acah, ramai membuat spekulasi ia jelas merujuk kepada HONOR 8C – memperlihatkan bateri berkapasiti 4,000 mAh dan penggunaan imej huruf “C”.

Sedia maklum, HONOR 8C hadir dengan skrin bersaiz 6.26 inci, cip pemproses Snapdragon 632, memori sebesar 4GB RAM bersama dua pilihan storan, 32GB dan 64GB. Untuk kamera, ia membawakan dwi kamera utama 13MP (f/1.8) + 2mp (f/2.4) dan lensa swafoto sebesar 8MP.

Dalam pada itu, HONOR turut berkongsi satu poster di mana mereka bakal mengumumkan duta jenama baru yang kini masih lagi kekal menjadi rahsia. Buat masa ini, pihak HONOR masih berteka teki mengenai tarikh pelancarannya. Sama-sama kita tungu!


Pelancaran Atas Talian Flash Plus 2

Inilah dia!
Flash baru sahaja melancarkan peranti Flash Plus 2 mereka dengan cara yang sedikit unik berbanding pengeluar lain, peranti terbaru tersebut dilancarkan secara atas talian dan di sini kami kongsikan minit ke minit pelancaran Flash Plus 2 bersama anda.

Jam 04:02 petang: Flash memuat naik video promosi produk Flash Plus 2

Jam 04.03 petang: Imej rasmi pertama Flash Plus 2 diperkenalkan yang menampilkan kerangka aluminium dan kemasan khas yang memberikan ciri premium kepada peranti ini. Apa yang lebih menarik adalah bahagian badan Flash Plus 2 boleh digantikan.

Jam 04:05 petang: 7 proses kemasan yang dilakukan pada Flash Plus 2 bagi memastikan peranti ini mempunyai estetik rekaan yang sempurna.

Jam 04:05 petang: 2 pilihan warna yang disediakn untuk anda, Venus Gold dan Luna Silver.Jam 04:07 petang: Pengecaman cap jari pada bahagian hadapan yang pantas, mengambil masa hanya 0.5 saat untuk membuka peranti.  Jam 04:08 petang: Flash Plus 2 menawarkan privasi dan keselamatan yang tinggi dengan fungsi Private Folder dan One Finger One App yang menggunakan data biometrik anda. Jam 04:11 petang: Flash Plus 2 dilengkapi cip audio berprestasi tinggi yang membolehkan anda menikmati audio yang berkualiti. Selain itu ia juga dilengkapi amplifier NXP9890 yang meningkatkan kelantangan speaker sehingga 3-8 kali ganda (5-9 dB). Aplikasi suntingan audio juga disertakan sekali bersama Flash Plus 2.   Jam 04:15 petang: Kamera Flash Plus 2 menggunakan konsep hibrid di antara contrast auto focus dan PDAF auto focus yang boleh mengunci subjek dalam masa 0.1 saat sahaja.

Fungsi selfie juga amat baik dengan kehadiran LED Flash pada bahagian depan dan lensa 84.4°ultra wide-angle. Jam 04:16 petang: Bateri 3000mAh bukan sahaja bertahan untuk sepanjang hari, malah ia juga boleh dicas 3 kali lebih pantas dari masa cas biasa.

Jam 04:19 petang: Flash Plus 2 dilengkapi cip pemproses Helio P10 yang 20% lebih efektif dalam grafik dan juga jimat tenaga. Skrin 5.5 inci FHD akan memberikan anda kepuasan dalam menonton video dan juga bermain permainan. Flash Plus 2 juga menyokong fungsi dwi SIM.  Jam 04:23 petang: Flash mengumumkan harga jualan, USD 160 (RM 643.43) bagi peranti variasi 2GB dan USD 190 (RM 764.08) bagi variasi 3GB.Flash Plus 2 dijual secara rasmi di 5 buah negara termasuk Malaysia.Pelancaran Flash Plus 2 atas talian berakhir.


Siri Samsung Galaxy J (2016) Didatangkan Dengan Pek Prabayar YES 4G dan Data 30GB Percuma

Samsung Malaysia Electronics telah melancarkan Siri Galaxy J edisi 2016 dengan kehadiran tiga model terbarunya iaiu Galaxy J (2016), Galaxy J5 (2016) dan juga Galaxy J7 (2016). Siri yang disasarkan untuk pasaran entry-level ini bersesuaian dengan pengguna yang sentiasa aktif terhubung kerana ia telah didatangkan dengan mod baru iaitu Ultra Data Saving (UDS) yang berupaya memastikan penggunaan data yang lebih efisien dan mengehadkan pengoperasian aplikasi tanpa disedari bagi menjimatkan data.

Ketiga-tiga model terbaru siri Galaxy J ini hadir dengan sokongan dua slot kad SIM dan sambungan rangkaian 4G LTE boleh dibuat pada salah satu slot yang diingini. Lebih istimewanya, Samsung turut menawarkan pakej pembelian dengan pek prabayar YES 4G bagi membolehkan pengguna menikmati sambungan Internet terbaik melalui penyediaan 30GB data selama 2 bulan secara percuma. Pek prabayar YES 4G ini juga turut menyokong panggilan serta SMS tanpa had untuk rangkaian yang sama, 200 minit panggilan serta SMS ke rangkaian lain untuk tempoh 2 bulan, dan juga tempoh sah laku sehingga 60 hari.

Samsung Galaxy J1, J5 dan J7 (2016) akan mula dijual mulai 16 Jun 2016 di semua Samsung Experience Stores dan juga pengedar rasmi yang sah di seluruh negara pada harga masing-masing RM449, RM849 dan RM1,049. Ketiga-tiga model ini tersedia dalam tiga warna pilihan iaitu Putih, Hitam dan Emas.


Pengguna Berpeluang Memenangi Perlindungan Insurans Setahun & Kredit GoPayz Jika Mengirim E-Angpow CNY Menerusi P2P!!

GoPayz, e-dompet universal yang dibangunkan oleh U Mobile, meraikan sambutan perayaan Tahun Baru Cina (CNY) kali ini dengan kempen ‘Fu Dao’ (福到, yang bermaksud “keberuntungan telah tiba”). Sebagai sebahagian daripada kempen, semua pengguna yang mengirim e-angpow kepada ahli keluarga dan rakan menggunakan fungsi pembiayaan antara rakan setara (P2P) di aplikasi GoPayz berpeluang memenangi langganan 1 tahun percuma perlindungan insurans kemalangan diri GoInsure, RM18 kredit GoPayz, atau kedua-duanya!

Pengguna hanya perlu mengirim e-angpow dalam apa jua nilai melalui fungsi pemindahan GoPayz P2P antara 25 Januari hingga 28 Februari 2021 untuk layak memenangi hadiah tersedia.

Cara-caranya adalah seperti berikut:

Langkah 1: Klik pada ikon ‘Kirim Wang’ di laman utama aplikasi. Harap maklum bahawa Pengirim dan Penerima haruslah merupakan pengguna Akaun Dompet Premium GoPayz untuk menikmati fungsi ini.

Langkah 2: Masukkan jumlah dan tujuan pemindahan.

Langkah 3: Pilih penerima dari senarai kenalan atau masukkan nombor telefon bimbit pengguna GoPayz.

Langkah 4: Masukkan GoPin untuk mengesahkan pemindahan dan menerima notifikasi pemberitahuan setelah transaksi berjaya. Pengguna boleh mengirim wang seberapa banyak kali yang mereka ingin bagi meningkatkan peluang untuk menang, namun hanya boleh menang sekali sahaja sepanjang kempen ini.

Para pemenang akan dipilih melalui dua pusingan – pertama, pada 17 Februari 2021 dan kedua pada 9 Mac 2021. Seramai 25 pemenang akan dipilih dalam setiap pusingan untuk menerima langganan 1 tahun percuma perlindungan GoInsure dan RM18 kredit GoPayz, manakala 75 pemenang akan hanya menerima RM18 kredit GoPayz. Secara keseluruhan, 200 pemenang akan diberi ganjaran dalam dua pusingan pemilihan. Pemenang boleh membelanjakan kredit GoPayz di mana sahaja Mastercard, Visa dan UnionPay diterima atau mengeluarkan kredit tersebut sebagai wang tunai di mesin ATM!

Untuk maklumat lanjut mengenai kempen ‘Fu Dao’ termasuk Terma & Syarat, layari https://gopayz.com.my/GoPayz-AbundanceOfHappiness

Aplikasi GoPayz tersedia di Apple App Store, Google Play Store dan Huawei App Gallery, pautan muat turun seperti berikut:

Apple App Store & Google Play Store: https://bit.ly/GoPayz

Huawei App Gallery: https://bit.ly/GoPayzHW


Reviu Eksklusif: Tronsmart Presto, 9 Perkara Yang Perlu Ada Pada Powerbank Masa Kini!

Powerbank merupakan peranti yang penting kepada semua orang, lagi-lagi rakyat Malaysia yang sepanjang masa membelek telefon. Boleh dikatakan setiap individu yang menggunakan telefon pintar mesti ada powerbank diangkut bersama. Tetapi, sedar tak sedar bukan semua rakyat Malaysia peka dengan powerbank yang mereka miliki. Salah powerbank, maka bahaya yang menanti.

Baca Juga: Tronsmart Menampilkan 4 Produk Pengecasan Pantas Terbaru

Jadi, eRing ada satu jenama yang mungkin korang boleh pertimbangkan. Jenama ni mungkin tak biasa korang dengar, tapi bila korang dah baca artikel ni mesti berminat lah! Nama dia Tronsmart Presto, sebuah powerbank sarat dengan teknologi terkini.

Kebanyakan powerbank di pasaran adalah jenama berasal dari China. Kadang-kala powerbank yang dijual di kedai-kedai aksesori ini tidak menjual barangan tulen kerana mereka ingin menjual produk pada harga lebih murah.

Tetapi dengan jenama Tronsmart Presto, powerbank ini dijamin tulen dan buat masa ini ianya hanya dijual di stor rasmi seperti Lazada, 11street dan Lelong.my.

Tronsmart Presto memiliki kapasiti bateri sebesar 10,000mAh. Kalau tengok dari luar saiz powerbank ini kecil tapi ia cukup kompak untuk dipegang. Tak seperti powerbank lain, Presto ini direka ringan dan tak membebankan.

Nak pegang pun selesa sebab kulit luaran powerbank ini diperbuat daripada campuran getah dan plastik. Jadi ia tidak licin dan kalau letak di atas meja ia tidak mudah menggelongsor.

Tahun 2018 sudah masanya korang perlu tukar powerbank lama kepada yang baharu, kebanyakan telefon sekarang menyokong pengecasan pantas. Kalau lupa bawa adapter kuasa, apa nak buat kan? Tronsmart Presto lah jawapannya!

Kalau korang pakai telefon pintar HTC U11, LG G5, Nokia 8, Nubia Z11, ASUS ZenFone 3 Deluxe atau Blackberry Keynote, bila cas tu sekejap je bateri naik. Ada juga telefon lain yang sokong ciri ini, semak senarai gambar di bawah.

Bukan setakat telefon yang sokong QuickCharge 3.0 saja, telefon lain seperti Samsung atau Huawei juga boleh guna ciri ini termasuk telefon Android yang lain yang menyokong pengecasan pantas. Cuma ia tidak lah sepantas mengecas menerusi adapter kuasa, tetapi cukup untuk membantu menjimatkan masa.

Selain bicu pengecasan pantas, di sebelahnya juga terdapat bicu yang dinamakan VoltiQ. Bagi yang belum tahu, VoltiQ berfungsi sebagai bicu pintar yang boleh mengenalpasti peranti yang dicas.

Kalau korang cucuk tablet atau telefon pintar, kuasa yang disalurkan lebih banyak berbanding korang cucuk pada pemain MP3, kamera atau konsol mudah alih (PS Vita, PSP, Nintendo). Kedua-dua bicu ini boleh digunakan secara serentak.

Bahan berbahaya yang terdapat pada powerbank yang diragui boleh menyebabkan letupan berlaku. Tetapi, dengan Tronsmart Presto ia telah diiktiraf dan mendapat pengesahan RoHS (Sekatan Bahan Berbahaya) daripada kesatuan Eropah. Secara teorinya powerbank ini lebih selamat untuk digunakan malah korang tak perlu nak ragu-ragu lagi.

Kalau dah guna powerbank perkara yang paling malas ialah nak cas ia semula. Kalau powerbank lama korang nak kena isi kuasa sehari semalam, tidak dengan Presto. Melalui teknologi canggih, korang tak perlu nak tidur malam baru nak cas. Duduk sembang dekat ruang tamu selama 2-3 jam pun bateri powerbank ini dah boleh penuh. Kami juga ada buat sedikit ujian, lihat jadual di bawah:

Powerbank tinggal 1 bar selepas 3 kali pengecasan dibuat.

Tidak lah sehebat jenama lain yang ada paparan menunjukkan peratus bateri. Bagi eRing, indikator LED sudah mencukupi untuk lihat kapasiti bateri yang tinggal. Terdapat empat lampu LED berwarna putih di permukaan depan powerbank dan setiap satunya mewakili 2,500mAh.

Untuk proses pengecasan pula, ia lebih mudah untuk diketahui ianya sudah penuh apabila kesemua lampu tersebut menyala tanpa berkelip.

Jangan risau, bila dah beli dalam kotak pembungkusan disertakan juga kain sarung jerut tebal dan berkualiti. Ditambah lagi dengan kabel USB untuk korang memudahkan korang mengecas peranti. Jika tak tahu cara nak guna, terdapat buku manual dan kad sebagai rujukan.

Pada harga bernilai RM129, korang dah boleh dapat satu Tronsmart Presto 10,000mAh ni. Lepas beli eRing yakin korang tak akan rasa menyesal. Lagi menarik, dapat jaminan selama 24 bulan (2 tahun) dan berpeluang untuk mendapatkan barangan percuma, diskaun eksklusif, dan ujian reviu dari masa ke semasa.

Beli di laman e-dagang atas talian seperti di bawah:

Kami mengesyorkan kepada korang yang sedang mencari powerbank tu, boleh lah pilih Tronsmart Presto 10,000mAh sebab ianya dijamin selamat dan berkualiti. Ianya juga dijual di stor rasmi dalam talian sekaligus ketulenan tidak boleh diragui. Pada harga yang ditawarkan, Tronsmart Presto antara jenama berkualiti yang paling berbaloi untuk dimiliki setakat ini.


Magic: Manastrike Kini Tersedia Di App Store & Play Store – Jom Muat Turun Sekarang!

Heyya! Netmarble Corp secara rasminya mengumumkan permainan mudah alih Magic: Manastrike kini tersedia di aplikasi App Store dan Google Play. Pada awal pelancaran ini, pengguna yang memuat turun permainan ini bakal menerima pelbagai ganjaran menarik termasuklah Gold (mata wang dalam permainan), Gems (mata wang premium), satu Player Icon dan sepuluh emoji bertemakan Magic: The Gathering’s Planeswalkers.

Selain itu, terdapat juga beberapa ganjaran lain yang menanti. Berminat nak muat turun permainan ini? Jom usha di Google Play dan App Store sekarang! Kekal bersama eRing untuk lebih info mengenai permainan mudah alih menarik!


Apple Di Saman  $10 juta Euro Oleh Pihak Berkuasa Itali Gara-Gara Mengelirukan Pengguna Isu Kalis Air??

Ada sesuatu yang mengejutkan apabila Apple telah disaman oleh pihak berkuasa Itali sebanyak $10 juta Euro ekoran daripada dakwaan bahawa syarikat berkenaan memberikan kekeliruan kepada pengguna.

Kekeliruan yang dikmaksudkan adalah fungsi kalis air pada peranti iPhone 8 hingga iPhone 11 yang mana ia dikatakan mampu bertahan di dalam air selama 30 minit bagi kedalaman sehingga 4 meter menggunakan air tulen sahaja.

Ia nyata tidak relevan dan selari dengan situasi yang terjadi di dunia luar. Apakah perkembangan kes ini, teruskan bersama kami.


Dapatkan Fungsi Gesture Khas Google Pixel Pada Smartphone Anda

Google Pixel dan beberapa peranti keluaran Huawei mempunyai fungsi gesture istimewa pada bahagian pengesan cap jari yang membolehkan pengguna mengakses fungsi tertentu smartphone, salah satunya adalah dengan melakukan swipe pada bahagian pengimbas untuk menurunkan paparan notifikasi.

Terima kasih kepada pembina aplikasi ztc1997 dari forum XDA Developers, kini anda boleh mendapatkan fungsi istimewa tersebut pada smartphone anda. Aplikasi Fingerprint Quick Action yang dibina ztc1997 membolehkan pengesan cap jari anda ditetapkan untuk mengakses paparan notifikasi, kembali ke home screen, ataupun memadamkan skrin. Aplikasi ini juga sangat mudah digunakan, peranti tanpa sistem root juga boleh menggunakan aplikasi ini tanpa sebarang masalah. Yang penting smartphone anda haruslah mempunyai pengesan cap jari dan juga sistem Android 6.0 dan ke atas.

Benarkan proses Install dari Unknown Source di dalam Settings > Fingerprint & Security.

Muat turun aplikasi Fingerprint Quick Action dan install aplikasi tersebut.

Aktifkan akses Fingerprint Quick Action

Lancarkan aplikasi, dan aktifkan fungsi aplikasi.

Pilih jenis gesture dan akses yang anda mahu dari tetapan ini.

Sesetengah model smartphone mungkin akan menghadapi masalah menggunakan aplikasi ini. Saya ada mencuba aplikasi ini pada OnePlus 3, namun tidak berjaya. Walau bagaimanapun, aplikasi ini berfungsin dengan sempurna pada Sony Xperia XZ.


Huawei Mate RS Dilancarkan – Spesifikasi Lebih Baik Berbanding Huawei P20

Seiring pelancaran Huawei P20 dan P20 Pro, syarikat gergasi ini turut memperkenalkan sebuah lagi peranti edisi terhad Porsche Design iaitu Huawei Mate RS. Jika ada pembaca yang masih belum tahu, nama RS (Race Sport) sangat sinonim dengan model kereta Porsche edisi perlumbaan.

Huawei Mate RS dihasilkan daripada rekaan asal siri-Mate Porsche Design sebelum ini. Sekali imbas peranti ini tidak banyak beza daripada segi luaran, tetapi telah menerima banyak penambah baikan daripada segi dalaman. Apa yang menarik pada generasi kali ini, ia dilengkapi spesifikasi lebih kurang seperti model Huawei P20 Pro.

Huawei Mate RS didatangkan dengan skrin 18:9 bersaiz 6” AMOLED QHD (resolusi 2K) dengan pilihan warna hitam, sementara warna merah eksklusif untuk pasaran China. Buat pertama kali dalam barisan telefon pintar Huawei, ia dilengkapi pengimbas cap jari pada skrin, malah sistem biometrik yang kedua diletakkan di bahagian dagu peranti.

Pada bahagian kamera pula, Mate RS dimuatkan dengan konfigurasi kamera sama seperti Huawei P20 Pro. Gabungan tri-kamera menempatkan sensor 20MP + 40MP + 8MP (telefoto) disamping menyokong video gerak-perlahan 960fps, zoom hibrid 5-kali, dan lain-lain.

Dikuasakan dengan cip pemproses Kirin 970, ia hadir bersama kapasiti RAM 6GB dan storan seluas 256GB sehingga 512GB. Bateri yang dimasukkan ialah berkapasiti 4,000mAh, malah diberi kelebihan unit pengecasan pantas SuperCharge dan pengecasan tanpa wayar – siri Huawei P20 tidak menyokong pengecasan pantas.

Sistem audio diberikan nafas baru dengan adanya teknologi speaker stereo Dolby Atmos untuk nilai hiburan ke tahap lebih tinggi. Tubuh badan peranti ini menyokong ciri kalis air dan debu yang diiktiraf IP67.

Huawei Mate RS tidak mempunyai tanda harga setakat ini, tetapi untuk generasi terdahulu ia dijual pada harga RM6,999 seunit.


Siri HONOR 9X Kini Rasmi – Dijual Pada Harga Bermula RM837

HONOR baru sahaja melancarkan peranti terbaharunya iaitu siri HONOR 9X iaitu HONOR 9X Pro dan HONOR 9X yang pastinya memberikan pretasi yang terbaik. Bakal dijual pada harga bermula dari RMB1399 (kira-kira RM837).

Menariknya kedua-dua peranti ini dilihat persis sama dengan beberapa perbezaan dari aspek spesifikasi.

Kedua-dua peranti ini dikuasakan dengan Kirin 810. Tampil dengan aspek memori yang sangat baik iaitu sehingga 8GB RAM dan storan sehingga 256GB.

Paparan peranti ini juga sangat baik apabila dihadirkan dengan saiz 6.59 inci Full HD+ display. Sekaligus memberikan kepuasan tontonan kepada pengguna.

Kamera juga tidak mengecewakan apabila HONOR 9X hadir dengan dwi kamera iaitu bagi kamera belakang. Manakala bagi HONOR 9X Pro hadir dengan tri-kamera iaitu 48MP + 8MP + 2MP.

Tampil dengan sistem pop-up kamera yang mana ia disertakan dengan 16MP bagi kamera hadapan.

Kapasiti bateri juga tidak mengecewakan apabila dihadirkan dengan 4000mAh (USB-C). Pastinya mampu untuk bertahan seharian.

Dalam pada itu, peranti ini turut mempamerkan spesifikasi gaming yang baik apabila hadir dengan GPU Turbo 3.0.

Menariknya bagi HONOR 9X Pro, ia hadir dengan sistem penyejukkan yang dikenali sebagai The Nine.

Terdapat 2 varian yang bakal dijual bagi 9X Pro iaitu 8GB + 128GB yang bakal dijual pada harga RMB2199 (kira-kira RM1316). Manakala bagi varian 8GB + 256GB, ia dijual pada harga RMB2399 (kira-kira RM1435.71)

Bagi HONOR 9X pula, terdapat 3 varian iaitu 4GB + 64GB akan dijual pada harga RMB1399 (kira -kira RM837). Bagi varian 6GB + 64GB pula dijual pada harga RMB1599 (kira-kira RM957). Manakala bagi 6GB + 128GB ia bakal dijual pada harga RMB1899 (kira-kira RM1136).


Samsung Galaxy Z Fold 3 Mungkin Debut Bulan Depan??!!

Samsung terus mempromosikan perkembangan layar lipat dalam dua tahun terakhir, dan telah melancarkan sejumlah telefon bimbit layar lipat, tetapi Samsung, sebagai pengeluar skrin besar, jelas tidak akan berpuas hati.

Berita terdahulu mengatakan bahawa Samsung akan melancarkan kapal induk pertama yang dilengkapi dengan kamera bawah layar pada separuh kedua tahun ini untuk mencapai kesan skrin penuh yang sebenarnya, dan tugas pertama kamera layar ini akan diselesaikan oleh Galaxy Z Fold 3 flagship layar lipat.

Menurut berita terbaru dari media luar negara, Samsung Galaxy Z Fold 3, yang diharapkan akan dilancarkan di bawah skrin, telah memperoleh persijilan Indian BIS, yang bermaksud bahawa mesin itu akan debut secara rasmi tidak lama lagi.

Sebenarnya, ada laporan bahawa Samsung kemungkinan akan melancarkan model Galaxy Z Fold 3 secara rasmi bulan depan (Julai). Sebagai telefon bimbit pertama yang dilengkapi dengan kamera bawah lskrin di Samsung, ia dapat menyimpan layar dalaman tanpa lubang Pada masa yang sama, ia juga dapat memenuhi keperluan selfie dan panggilan video.


Tiada Naik Taraf Automatik, Pengguna Maxis Home Fibre Perlu Memilih?!

Berikutan pelancaran pelan jalur lebar fiber paling berpatutan pada bulan Ogos lepas, Maxis telah menerima lebih daripada 40,000 pelanggan baharu dan sedia ada. Sebagai sebahagian daripada proses pemasangan, lebih kurang 600 kakitangan Maxis telah berkumpul untuk mengambil bahagian dalam kempen ‘Fibrenation Box Swap’ untuk menyokong sambutan baik terhadap pelan-pelan ini dengan melawat 1,500 kediaman dan perniagaan di seluruh negara.

Disokong oleh rangkaian fiber berkelajuan tinggi yang lebih maju dan perkhidmatan yang lebih baik, ia menawarkan kelajuan sehingga 100Mbps dan pada harga sehingga 65% lebih rendah berbanding pelan-pelan sebelum ini serta pelan perniagaan paling berpatutuan di pasaran.

Disertai oleh Maxperts, kakitangan telah memulakan lawatan ke rumah dan premis perniagaan para pelanggan untuk menukar semua router WiFi band tunggal (single band) kepada router dwi-band yang mampu memaksimumkan peningkatan kelajuan pada WiFi.

Untuk perniagaan, router baharu ini dilengkapi dengan Internet sandaran tanpa wayar 4G automatik sedia ada melalui SIM bagi memastikan mereka sentiasa tersambung dan termasuk router gred perniagaan yang sudah bersedia untuk permintaan masa depan, yang akan membolehkan peningkatan kelajuan tambahan apabila ia tersedia. Terdapat juga pilihan fleksibel tambahan untuk memilih pelbagai penyelesaian tambahan berdasarkan keperluan khusus perniagaan mereka.

Router ini akan dipasang tanpa caj tambahan. Oleh itu, pelanggan sedia ada yang ingin menukar pelan mereka akan dikontrak semula selama 24 bulan dan bukannya secara automatik. Semua pelanggan sedia ada boleh beralih ke pelan baharu ini dengan mengisi borang di sini.

Sesiapa yang berminat boleh mendaftar dan melanggan pelan-pelan ini dengan melawat Maxis Fibrenation, dan mengisi borang.

Untuk melihat bagaimana router yang dinaik taraf ini memberikan pengalaman Internet yang lebih baik, saksikan video dibawah.


TIP!! Jom Cuba Aplikasi M.U.L.A.

Memandangkan aplikasi ini masih baru, mungkin ramai di antara kita yang tidak biasa menggunakannya. Di sini kami ingin menunjukkan kepada anda bagaimana cara-cara menggunakan aplikasi ini untuk membuat tempahan kereta. Buat pengetahuan pengguna, sementara ini hanya bayaran tunai yang diterima, untuk pembayaran seperti kad kredit akan dilancarkan secara berperingkat dalam masa singkat ini.

Jika berminat untuk menjadi pemandu M.U.L.A, jangan lupa untuk berdaftar di laman rasmi M.U.L.A.

Muat turun aplikasi M.U.L.A di Google Play atau App Store.

Selesai muat turun, seperti biasa perlu melengkapkan butiran peribadi. Anda perlu masukan nombor telefon untuk tujuan pengesahan.

Aplikasi ini memerlukan anda ON lokasi terlebih dahulu. Setelah selesai, dapat dilihat paparan antaramuka yang ringkas dan terdapat dua kategori utama untuk dipilih.

Jika ingin membuat tempahan kereta, anda perlu pilih MULA Car dan ia secara automatik akan mengesan lokasi semasa anda.

Kemudian masukkan lokasi yang ingin dituju untuk membuat tempahan. Aplikasi ini akan menunjukkan masa pemandu yang berada berdekatan anda.

Di sini juga anda boleh melihat cara pembayaran secara tunai ataupun LR, promo serta nota untuk pemandu.

Tambang akan dipaparkan di bahagian bawah, tetapi perlu memilih jenis kenderaan terlebih dahulu. Terdapat 3 kategori kenderaan yang ada dan harga tambangnya juga berbeza.

Jika malas menunggu lama, anda boleh membuat tempahan terlebih dahulu di ruangan Pre-Book. Tetapi diingatkan harganya sedikit mahal berbanding dengan harga semasa.

Pengguna yang menggunakan M.U.L.A. buat kali pertama akan mendapat diskaun sebanyak RM5, sah sehingga 24.4.2018 ini. Anda boleh semak promo di ruangan Vouchers.

Memandangkan aplikasi ini sudah lama di Lembah Klang, jadi tidak menjadi masalah untuk mencari pemandu yang berdekatan. Masa yang diambil untuk mencari pemandu kurang dari 5 minit.

P/S: Pemandu hanya menunggu anda selama seminit sahaja, selepas itu cas lain akan dikenakan.

Jika berjaya mendapatkan pemandu, aplikasi ini akan memaparkan nama pemandu, jenis kereta serta nombor plat.

Jika berlaku sebarang kecemasan ketika anda menaiki kenderaan ini, terdapat butang SOS yang boleh ditekan dan ia akan berhubung terus pihak berwajib.

Setelah selamat sampai ke destinasi, resit akan dihantarkan kepada pengguna melalui aplikasi ini dan juga emel. Anda juga boleh memberi rating kepada pemandu sebagai tanda terima kasih.

“Selamat Mencuba”


ZTE Axon 7 Akan Dilancarkan Pada 1 September

ZTE Malaysia akhirnya mengesahkan mereka akan memperkenalkan ZTE Axon 7 pada 1 September 2016 nanti.

ZTE Axon 7 adalah peranti flagship yang menawarkan spesifikasi high-end seperti pemproses Sapdragon 820, kamera 20 megapixel dengan sokongan penstabilan imej optikal (OIS), sokongan audio Dolby ATMOS & Dolby Digital Dual Surround Speaker dan banyak lagi.


Samsung Perkenal Galaxy Watch Active2 Under Armour Edition – Lebih Elegan Dengan Ciri Canggih!

Pada acara Samsung Galaxy Unpacked 2019, Samsung turut memperkenalkan Samsung Galaxy Watch Active2 Under Armour Edition – penambahan kepada segmen jam pintar keluaran mereka. Jam pintar ini dicipta untuk mereka yang mengutamakan pemantauan tahap kecergasan harian. Bukan itu sahaja, ia juga dilihat sesuai untuk digayakan untuk penggunaan biasa.

Jika diteliti, jam pintar ini masih membawakan sejumlah ciri yang sama dengan Samsung Galaxy Watch Active2. Ia didatangkan dalam dua pilihan saiz – 40mm & 44mm. Model 40mm dibina dengan skrin bersaiz 1.2 inci dan kapasiti bateri sebesar 247mAh. Manakala, model 44mm pula membawakan paparan sebesar 1.4 inci dan membawakan bateri 340mAh.

Kedua-dua model dijana oleh pemproses Exynos 9110 Dual core 1.15 GHz dengan sokongan memori 768MB serta storan 4GB. Selain itu, ia turut menyertakan sokongan menarik lain seperti reka bentuk tahan air, GPS terbina, sensor elektrokardiogram (ECG) dan sentuhan untuk navigasi sistem pengendalian OS Tizen Samsung.

Pun begitu, Galaxy Watch Active2 Under Armour Edition tidak didatangkan dengan pilihan versi LTE. Sebaliknya, ia dilengkapi aplikasi MapMyRun Under Armor secara terbina – terdapat penawaran istimewa enam bulan keahlian secara percuma. Ia juga berkeupayaan untuk menyambung ke kasut Hovr Under Armor secara sambungan digital untuk pengalaman bersukan lebih sempurna. Untuk maklumat lanjut, layari Samsung Malaysia.


HUAWEI Bakal Hadir Dengan Peranti 5G Pertama Pada Persidangan MWC 2019

Persidangan Mobile World Congress (MWC) 2019 bakal membuka tirai tidak lama lagi dan banyak pengeluar mula berkongsi maklumat mengenai produk baru yang akan diperkenalkan.

Malah, ramai menjangkakan pentas persidangan MWC pada tahun ini bakal dibanjiri oleh pelbagai teknologi serta inovasi menarik termasuklah kemunculan peranti dengan sokongan rangkaian 5G dan paparan boleh lipat.

Selari dengan perkara itu, HUAWEI turut mengesahkan bahawa pihaknya bakal memperkenalkan peranti 5G pertama mereka pada persidangan tersebut yang  berlangsung di Barcelona.

HUAWEI mengatakan peranti 5G ini bakal dijana oleh cip kirin 980 dan dilengkapi modem 5G ciptaan mereka iaitu Balong 5000. Lebih menarik, peranti tersebut dikatakan hadir dengan rekaan paparan boleh lipat.

Tidak terhenti di situ, sebaliknya HUAWEI menambahkan kejutan berganda apabila berkongsi mengenai tarikh rasmi pengenalan untuk model tersebut – 24 Februari 2019 di persidangan MWC 2019.

Pengumuman itu dibuat oleh HUAWEI sendiri menerusi sebuah posting di akaun Twitter rasmi mereka. Nampaknya HUAWEI penuh kejutan tersendiri. Sama-sama kita tunggu kemunculannya dan kekal bersama eRing untuk info terkini!

______________________________________________________________________

Artikel Berkaitan:


[Khabar Angin] Apple Bakal Mengeluarkan iPhone X Bersaiz Besar – Dikenali Sebagai iPhone X Plus

Berita mengenai Apple akan menghasilkan iPhone dengan paparan skrin lebih besar, iaitu bersaiz 6.5 inci bukanlah sesuatu yang baru, kerana berita ini sudah dibualkan sejak tahun lepas lagi.

Terkini, khabar angin ini timbul semula dan kali ini ia turut diiringi dengan dua lagi model lain. Pada tahun 2018 kita mungkin dapat melihat tiga buah model baru iPhone X yang hadir bersama tiga saiz paparan skrin berbeza.

Claimed ‘iPhone X Plus’ Displays and Digitizers Shown in Leaked Photos https://t.co/FhnLEaJ15O by @eslivka pic.twitter.com/Fa03oHQ28G
— MacRumors.com (@MacRumors) February 25, 2018

Malah gambar yang tersebar juga dikatakan sebagai skrin paparan iPhone X Plus dikeluarkan oleh LG di Vietnam. iPhone X yang hadir dengan paparan skrin besar mungkin menggunakan nama iPhone X Plus yang menampilkan paparan skrin OLED berukuran 6.5 inci beresolusi 1242×2688 piksel.
Model yang ketika ini menggunakan kod nama D33 akan hadir dengan sokongan dua kad SIM, pemproses A12 serta panel belakang diperbuat dari kaca bagi membolehkan anda melakukan pengecasan tanpa wayar. Ia juga akan hadir dengan pilihan warna emas.

Sumber

Sumber

Sumber


Ketirisan Gambar HTC Desire 10 Pro

Sebelum ini, tersebar berita mengenai HTC Desire 10 Lifestyle yang bakal dilancarkan oleh HTC sekitar penghujung September 2016. Seiring dengan pelancaran tersebut, HTC dikhabarkan bakal memperkenalkan sebuah lagi peranti di bawah siri yang sama, iaitu HTC Desire 10 Pro.

Buat masa sekarang, info penuh mengenai smartphone ini tidak diketahui, berbanding dengan HTC Desire 10 Lifestyle. Tetapi apa yang editor lihat, nampaknya pihak HTC cuba selarikan penjenamaan siri ‘Desire’ sebagai smartphone flagship mereka.

Di samping itu, terdapat beberapa ciri-ciri yang akan disokong oleh peranti ini seperti pengimbas cap jari yang terletak di bahagian panel belakang serta menampilkan rekaan yang elegan serta anggun dengan dua pilihan warna. Spesifikasi lengkap peranti ini mungkin akan didedahkan tidak lama lagi oleh pihak HTC sendiri.


OpenSignal Dedah Laporan Kelajuan Rangkaian 4G Untuk Pengguna Di Malaysia

OpenSignal telah pun mengeluarkan laporan berkaitan kelajuan rangkaian 4G untuk pengguna di Malaysia. Laporan tersebut mendedahkan Malaysia menduduki tangga ke-66 daripada 77 negara dengan kelajuan 4G terbaik yang dikaji oleh mereka.

Malaysia mencatatkan purata kelajuan 21Mbps pada waktu kemuncak sekaligus dilihat lebih pantas berbanding Philipina (19Mbps), Indonesia (18.5Mbps) dan Thailand (11.7Mbps).

Pun begitu, laporan mendedahkan Kemboja (23.1Mbps), Vietnam (26.4Mbps), Myanmar (32.7Mbps) dan Singapura (54.7Mbps) menawarkan kelajuan yang lebih pantas. Keseluruhannya, tangga teratas diduduki oleh Korea Selatan dengan purata 55.7Mbps.

Menurut laporan tersebut, rangkaian 4G di Malaysia menunjukkan kebolehubahan kelajuan melampau bergantung pada masa. Kelajuan adalah serendah 9 Mbps pada jam 10 malam dan setinggi 21 Mbps antara jam 1 hingga 3 pagi.

Keadaan ini berlaku berkemungkinan disebabkan oleh kesesakan pada rangkaian kerana kelajuan paling lambat selalu berlaku apabila permintaan untuk data mudah alih adalah yang tertinggi.


MacBook Pro Yang Baharu Bakal Hadir Degnan Cip Pemproses Apple M1X??

Ada satu khabar angin yang mana MacBook Pro Baru dilaporkan siap untuk dilancarkan akhir tahun ini dan dikatakan ia akan dikuasakan oleh chipset Apple M1X menurut @Dylandkt.

Bagi yang tidak tahu, M1X akan dibuat berdasarkan proses N5P TSMC, yang berasaskan node 5 nm yang digunakan untuk M1 pada ketika ini. Berkemungkinan juga, ia menggunakan seni bina teras yang sama dengan M1, iaitu teras Firestorm dan Icestorm yang juga terdapat di A14.

Menurut Dylan, ia juga bakal mempunyai CPU 10 teras dengan 8 teras besar dan 2 cekap (berbanding M1, yang mempunyai konfigurasi 4 + 4). Kiraan teras GPU (8 pada cip semasa) dapat dua kali ganda atau bahkan empat kali ganda.


Pembukaan Semula ASUS ROG Concept Store Di Plaza Low Yat – Nikmati Tawaran Promosi Pada 13 Disember

Bagi meraihkan pembukaan semula ASUS ROG Concept Store di Plaza Low Yat pada 13 Disember, bermula jam 10 pagi, ASUS Malaysia akan menawarkan promosi dan penebusan hadiah secara percuma kepada pengunjung.

Sertai aktiviti untuk menebus hadiah eksklusif yang akan bermula pada 12pm, di Ground Floor, Plaza Low Yat. Hanya pada 13 Disember 2019 sahaja.

Sesiapa yang berminat, boleh kunjungi Plaza Low Yat pada 13 Disember ini, raihkan bersama  ASUS Malaysia sambil menikmati tawaran istimewa.


Muat Turun myCuaca Untuk Info Pantas Bencana Gempa & Tsunami

Rakyat Malaysia disarankan memuat turun aplikasi myCuaca yang ditawarkan secara percuma menerusi Google Play Store dan juga App Store bagi mendapatkan info terkini berkaitan kejadian bencana termasuk gempa bumi dan tsunami di negara ini.

Aplikasi yang dibangunkan Jabatan Meteorologi Malaysia (Met) ini merupakan platform pantas untuk masyarakat menerima maklumat berkaitan bencana selain keadaan cuaca semasa. Aplikasi ini sudah lama dibangunkan tetapi kesedaran masyarakat untuk menggunakannya kurang dan setakat ini hanya 95,000 pengguna muat turun myCuaca, jika dibanding ada kira-kira 30 juta rakyat di negara ini.

Kawasan pantai timur Sabah berisiko tinggi dan risiko itu bertambah tinggi dalam beberapa tahun akan datang, dan mengikut kajian semua lokasi berisiko tinggi menghadapi bencana besar perlu melaksanakan program latih amal dalam dua kali setahun.

Sementara itu, masyarakat diminta untuk mencontohi rakyat Jepun yang peka kepada informasi dan SOP keselamatan diri ketika berlaku sebarang bencana. Tunggu apa lagi, cepat muat turun sekarang!


Kini Google Text-ToSpeech Talkback Dengan Sokongan Bahasa Malaysia

Google Text-ToSpeech Talkback adalah aplikasi yang menawarkan fungsi bantuan dan sokongan di mana ia akan membacakan teks yang dipaparkan pada skrin.

Pada kebiasaannya, fungsi ini digunakan oleh mereka yang mempunyai masalah penglihatan dan mereka yang ingin mendengar teks yang panjang tanpa perlu membaca. Pada masa yang sama turut boleh digunakan untuk melayari laman web dan mengubahnya kepada bentuk podcast. Namun fungsi ini tidak menyokong Bahasa Malaysia dan sokongan bahasa yang paling hampir adalah Bahasa Indonesia.

Namun perkara itu bakal berubah tidak lama lagi, kerana Google dan SKMM Malaysia sedang berusaha dalam membangunkan sokongan untuk Bahasa Malaysia supaya lebih ramai pengguna di negara ini dapat menikmati fungsi tersebut.

Kita tunggu saja ketibaan fungsi ini.


Menjejak Pendaratan Samsung Galaxy S10 – Berpeluang Menangi Galaxy S10!

Sempena meraihkan ulang tahun ke-10 siri Samsung Galaxy, satu percubaan epik telah dianjurkan oleh Samsung yang dikenali sebagai “Be Unbeaten”. Pihak Samsung Malaysia bangga menjadi pasaran pertama di dunia dalam mengadakan percubaan ini.

Aksi ini boleh dikatakan tidak pernah dicuba sebelum ini, 10 unit Galaxy S10 akan dibawa ke stratosfera dan bermula dengan penerbangan sehingga mendarat. Melalui percubaan ini bertujuan untuk menampilkan keupayaan kamera Galaxy S10 yang mantap, sekaligus berinteraksi dengan penonton dengan cara yang lebih menarik.

Sepanjang penerbangan Galaxy S10, penonton boleh menyertai peraduan dalam talian hanya dengan meramal di mana peranti ini akan mendarat dengan meletakkan pin di peta lokasi yang disediakan.

Seramai 10 peramal yang paling tepat atau dekat dengan tapak pendaratan Galaxy S10 akan memenangi peranti baharu ini. Peraduan berlangsung mulai hari ini hingga 4 Mac, jadi hari minggu ini anda masih boleh meramal lagi di mana Galaxy S10 akan mendarat.

Sertai Sekarang : Be Unbeaten


OnePlus 7T Rasmi – Sokong Persediaan Kamera Bulat + Kamera Utama 48MP + Snapdragon 855+

Peranti dengan persediaan kamera bulat kini nampaknya menjadi trend masa kini. One Plus juga tidak mahu ketinggalan apabila kini muncul dengan pewaris baru dengan reka bentuk tersebut iaitu One Plus 7T.

Untuk spesifikasi, OnePlus 7T membawakan paparan bersaiz 6.55″ AMOLED FHD+ dengan sokongan kadar segar 90Hz dan HDR 10+. Terdapat persediaan takuk kecil pada paparan ini yang menempatkan kamera hadapan dengan lensa 16MP.

Enjin dalaman OnePlus 7T dikuasai oleh cip pemproses Snapdragon 855+ dan dibantu memori sebesar 8GB RAM + 128GB / 256GB ROM. Melengkapinya, bateri berkapasiti 3,800mAh + pengecasan pantas Warp Charge 30T dan disertakan pembesar suara dengan sokongan Dolby Atmos. Ia berkemungkin peranti pertama yang disertakan dengan sistem operasi Android 10 secara terus dari kotak.

Bagi kamera, ia membawakan persediaan tiga kamera utama dengan gabungan lensa 48MP (main) + 12MP (telephoto) + 16MP (Ultra Wide Angle). OnePlus 7T tersedia dalam dua warna menarik seperti Glacier Blue dan Frosted Silver.


Snapchat Perkenal Ciri Terbaharu – 3D Paint, Serlahkan Bakat Fotografi Sekarang!

Aplikasi Snapchat kini lebih menarik dengan pengenalan ciri baru untuk kemas kini untuk kamera – 3D Paint. Ciri baharu ini nampaknya menonjolkan penambahbaikan ketara pada Snapchat – di mana ia membolehkan pengguna berkarya lebih kreatif secara terus daripada kamera Snapchat.

Melalui ciri baharu ini, pengguna boleh menggunakan kamera hadapan untuk selfie yang menarik dengan lukisan dan reka bentuk menarik. Ataupun, kamera utama bagi membuka ruang lebih luas untuk pengguna berkarya dengan dunia serba kreatif.

Buat masa ini, ciri baharu ini hanya tersedia untuk peranti dengan iOS 8+ dan akan datang ke Android tidak lama lagi – diperkenalkan sejurus selepas ciri AR Bar dilancarkan untuk Android. Muat turun aplikasi Snapchat menerusi : iOS | Android


Kolaborasi Digi & TIME Beri Rangkaian Internet Berkelajuan Tinggi!!!

Satu berita yang menarik apabila Digi Telecommunications Sdn Bhd (Digi) and TIME dotCom (TIME) telah mengumumkan kerjasama bagi memberikan sambungan yang lebih meluas kepada pengguna di negara ini.

Menerusi kerjasama ini, Digi akan data menawarkan sambungan yang lebih baik kepada pengguna yang tinggal di kondominium dan apartment melalui TIME’s fibre broadband infrastructure.

Pada September lulu, Digi Home Fibre telah dilancarkan di Sabah yang merupakan commercial home broadband service yang pertama. Pilot rollouts turut dilakukan awal tahun ini di kawasan lembah Klang dan Melaka yang mana penduduk di kawasan ini boleh menikmati internet berkelajuan tinggi.

Artikel Berkaitan:


Miliki Nokia 8.1 Pada Harga RM1,699 – Ketersediaan Bermula 18 Januari 2019!

Berita baik buat peminat setia Nokia! HMD Global hari ini telahpun mengumumkan kemunculan sebuah lagi model terbaharu keluaran mereka untuk pasaran tempatan iaitu Nokia 8.1.

Nokia 8.1 menampilkan paparan skrin bersaiz  6.18-inci PureDisplay, dijana oleh cip pemproses Snapdragon 710 dan dibantu memori sebesar 4GB RAM bersama storan dalaman 64GB.

Melengkapinya, kamera utama : 12MP + 13MP (dilengkapi lensa Zeiss bersama sistem penstabilan imej optikal), kamera hadapan : 20MP dan bateri berkapasiti 3,500 mAh bersama sokongan pengecasan pantas 18W.

Tersedia dalam dua pilihan warna menarik iaitu biru dan perak, Nokia 8.1 ditawarkan di Malaysia pada tanda harga 1,699 seunit – Ketersediaan bermula 18 Januari 2019 di semua pengedar sah Nokia. Jangan lupa tanda kalendar anda dan kekal bersama eRing untuk lebih info lanjut!


[PREVIEW] Honor 6X, Peranti Kelas Pertengahan Dengan Kamera Dwi-Lensa

Honor 6X baru sahaja diumumkan pada 17 Februari lalu, dan kami sempat meluangkan sedikit masa mencuba peranti ini di pejabat mereka. Ayuh ikuti kami kenal-kenal dahulu peranti kelas pertengahan ini yang mempunyai ciri kamera dwi-lensa yang diidamkan ramai pengguna. Kita akan melihat peranti ini dari sudut fizikal, spesifikasi dan juga ciri utamanya, kamera dwi-lensa. Jom!

Reka bentuk bukanlah kekuatan utama Honor dan ini diterjemahkan kepada model 6X dengan reka bentuk yang sudah biasa dilihat. Namun Honor mengukuhkan nama mereka sebagai sebuah jenama yang mampu memberikan kualiti binaan yang baik pada harga yang tidak melampau. Honor 6X dibina menggunakan kerangka dan panel besi yang secara keseluruhannya memberikan rasa solid ketika dipegang.

Berlainan pula ceritanya pada bahagian skrin, menurut ujian yang dijalankan seorang YouTuber di dalam videonya, panel paparan 6X mudah calar dan saranan beliau kepada pemilik peranti ini agar tidak mencabut pelindung skrin yang hadir bersama-sama peranti ini ataupun mendapatkan tempered glass yang mempunyai ketahanan yang lebih baik. Selain kelemahan pada panel skrin, bahagian belakang peranti ini juga mempunyai dua bahagian yang diperbuat daripada plastik. Bar atas dan bawah panel belakang ini diperbuat daripada bahan bukan besi bagi memberikan prestasi selular yang maksimum.

Apa yang menjadikan 6X menarik adalah cip pemproses Kirin 655 chipset, menjadikan 6X antara peranti kelas pertengahan yang mempunyai kuasa pemprosesan terbaik. Cip Kirin 655 dibantu 3GB RAM, 32GB ROM dan bateri 3340 mAh.

Kapasiti bateri 3,340 mAh mampu memberikan peranti ini bekalan kuasa melebihi satu hari kerana Kirin 655 bukan sahaja hebat dari pemprosesan kerja, malah ia menggunakan kuasa yang sangat minimal. Menurut Huawei, satu kitaran penuh bateri ini mampu bertahan dari 1.5 hari (penggunaan berat) sehinggalah 2.15 hari.

Setup kamera dwi-lensa merupakan ciri utama yang diketengahkan pada model Honor 6X. Penawaran ciri ini membolehkan pengguna mendapatkan kamera yang dilengkapi ciri terkini pada harga yang lebih murah. Sebagai perbandingan, smartphone lain dengan setup kamera dwi-lensa seperti Huawei P9 dijual pada harga RM 2,099, Honor 8 pula RM 1,899 dan iPhone 7 Plus mencecah harga RM 3,799.

Jadi mengapa harga Honor 8 dan Honor 6X jauh berbeza? Mengikut perbandingan kami ini, mungkin kerana spesifikasi lensa yang ada pada kedua-dua kamera. Honor 6X menggunakan lensa 12MP dan 2MP, manakala Honor 8 pula menggunakan lensa 12MP RGB bersama lensa 12MP hitam & putih. Jadi Honor 6X menggunakan sistem yang sedikit lebih rendah.

Honor 6X juga dibantu laser autofocus dan LED dual tone flash seperti terdapat pada Honor 8. Sebaliknya ia menggunakan sistem fokus PDAF yang biasa digunakan pada majoriti smartphone. Adakah kerendahan spesifikasi ini akan mengganggu kualiti gambar pada Honor 6X atau pun pengurangan ini berbaloi dan masih mampu menghasilkan gambar yang bagus? Ayuh kita lihat contoh gambar.

Kedua-dua gambar ini diambil pada satu shot yang sama dan kemudiannya boleh diubah titik fokus kerana sistem dwi-lensa telah diaktifkan semasa mengambil gambar ini. Kualiti yang dihasilkan agak baik, namun tidak sempurna. Anda dapat lihat efek kabur sedikit tercemar ke bahagian yang sepatutnya difokus dan ini sebenarnya masalah biasa yang ada pada kamera dwi-lensa yang ada pada smartphone masa kini.

Butiran tangkai tomato dipelihara dengan baik. Kita dapat melihat dengan jelas tekstur yang ada pada bahagian ini, jelas menunjukkan kamera pada Honor 6X tidak mengecewakan dan mampu menghasilkan gambar yang bagus.

Berikut adalah harga jualan bagi Honor 6X mengikut dua variasi spesifikasi yang ditawarkan:


Acer Swift 1, Pertaruhkan Rekaan Nipis

Jika sebelum ini Acer telah memperkenalkan tiga model dari siri ‘Swift’ untuk pasaran tempatan iaitu Swift 3, Swift 5 dan juga Swift 7, terkini Acer telah mengumumkan Swift 1 untuk pasaran Malaysia.

Ia adalah sebuah komputer riba yang menampilkan rekaan nipis dan elegan. Hadir dengan panel paparan skrin berukuran 13.3 inci beresolusi 1920 x 1080 piksel, ia diserikan bersama sistem operasi Windows 10 Home.

Dari segi spesifikasi pula, Swift 1 dilengkapi cip pemproses Intel Pentium berkelajuan Quad Core N4200 yang mampu memberikan kuasa pemproses yang lebih baik dan juga menawarkan penjimatan kuasa, sekali gus menjadikan Swift 1 antara komputer riba yang boleh beroperasi pada tempoh yang panjang.

Bukan itu sahaja, komputer riba ini turut dilengkapi 4GB DDRL3 RAM dan juga 128GB SSD, supaya sistem operasi bekerja dengan lebih baik dan aplikasi dilancarkan dengan pantas.

Seperti mana Acer Aspire GX-281, Acer Swift 1 juga telah ditawarkan di pasaran tempatan pada harga RM 2,199 dan boleh didapati dari semua penjual sah Acer di seluruh negara. Anda juga akan akan dapat menikmati jaminan selama 2 tahun jika membeli peranti ini.


Celcom Tawarkan Pulangan Tunai Bagi Tambah Nilai Melalui e-Dompet – Bersama Menangani Impak Ekonomi Daripada COVID-19

Sejajar dengan pengumuman terkini Pakej Rangsangan Ekonomi yang disasarkan untuk menangani impak ekonomi daripada wabak COVID-19, Celcom telah memperkenalkan tawaran inovatif terkini yang membolehkan pengguna pascabayar dan prabayar untuk menikmati pulangan tunai dan penjimatan.

Bermula 28 Februari ~ 30 Jun 2020, pelanggan prabayar Celcom Xpax akan menikmati pulangan tunai 10% apabila mereka membeli tambah nilai Celcom Xpax dan tambah nilai Internet RM10 dan ke atas melalui aplikasi Celcom Life.

Selain itu, pelan pascabayar Celcom MEGA™ juga menawarkan pulangan tunai e-dompet di Boost e-wallet, dengan kadar 10GB bersamaan pulangan tunai RM5 bagi data yang tidak digunakan pada setiap penghujung kitaran bil.


IOS 12.0.1 Memperbaiki Masalah Kabel Pengecas iPhone XS

Apple telah melancarkan IOS 12.0.1 yang mana ia memperbaiki beberapa isu yang telah diutarakan oleh pengguna.

Antara isu tersebut ialah masalah berkenaan menyambung kabel pengecaj dengan iPhone XS yang mana ia tidak dicaj sehingga paparan telah dibuka.

Selain daripada itu update terbaharu itu juga memperbaiki beberapa isu lain termasuklah masalah Wi-Fi yang mana iPhone XS hanya menyambung pada 2.4GHz namun sepatutnya pada 5GHz.

Dalam pada itu, butang .?123 dan emoji/bahasa telah diletakkan seperti IOS yang terdahulu pada IPad. Masalah mengenai sarikata tidak muncul dalam beberapa aplikasi video juga telah diselesaikan.

Update terbaharu itu menggunakan sekitar 100 MB dan boleh dimuat turun dalam semua perati yang serasi.


Vivo Y17 Dengan Kapasiti Bateri Sebesar 5000mAh Kini Tersedia Di Malaysia, Dijual Pada Harga RM799

Vivo Malaysia hari ini telah mengumumkan model Vivo Y17 kini dijual pada harga yang mampu milik iaitu RM799 yang telah tersedia pada 25 Mei. Pembeli yang membeli peranti ini mulai tarikh berkenaan akan menerima LED Table Lamp secara percuma.

Menariknya peranti ini dilengkapi dengan 4GB RAM dengan storan dalaman sebesar 64GB dan disertakan dengan ciri AI Triple Camera yang pastinya menjadikan tarikan kepada pembeli. Ciri ini dilengkapi dengan 13MP (kamera utama) + 8MP(AI Super-Wide Angle camera) + 2MP(Depth Camera). Kamera hadapan pula juga tidak mengecewakan apabila ia tampil dengan 20MP.

Antara ciri yang menjadi sorotan bagi peranti ini adalah ia tampil dengan kapasiti bateri yang sangat besar iaitu 5000mAh. Turut dilengkapi dengan ciri Dual-Engine Fast Charging. Pengimbas cap jari turut disertakan pada peranti ini. Ia akan tersedia dalam 2 varian warna iaitu Mineral Blue dan Mystic Purple.

Bagi mendapatkan lanjut,bolehlah melayari laman sesawang Vivo. Vivo Y17 turut tersedia di Vivo Online Store.

Baca juga:


Maxis Bersama Huawei Menandatangani MoU Program Pemecutan 5G

MWC 2019 memperlihatkan pelbagai teknologi bakal diperkenalkan ke pasaran, terutamanya peranti 5G menjadi taruhan utama bagi trend seterusnya. Susulan itu, Maxis dan Huawei telah mengadakan sesi menandatangani memorandum persefahaman (MoU) semasa acara tahunan ini.

Menerusi persefahaman tersebut, kedua-dua pihak akan bekerjasama untuk mempercepatkan rangkaian 5G di Malaysia. MoU ini bertujuan untuk bekerjasama dalam percubaan 5G yang lengkap dengan sistem dan perkhidmatan hujung-ke-hujung.

Maxis telah lama memulakan perjalanan 5G dan memberi tumpuan kepada percubaan, pelaburan serta pembangunan infrastruktur rangkaian untuk bersiap sedia bagi masa depan, di mana penyelesaian pintar akan menjadi sebahagian daripada kehidupan seharian.

Lebih-lebih lagi perkembangan 5G memerlukan koperasi dari semua rakan kongsi dalam membawa innovasi terkini ke pasaran.


Produk Amazfit Bakal Hadir Tidak Lama Lagi!! –  Membawakan Ciri-ciri Kecergasan Revolusi!!!

Amazfit, jenama Zepp Health, bersedia melancarkan stereo tanpa wayar baru (TWS) earbud dengan ciri pemantauan kesihatan. Jenama global terkemuka di smart wearable industri, Amazfit terus mencapai tahap baru dalam inovasi sambil menawarkan produk canggih dan teknologi di pelbagai kategori.

Earbud baru Amazfit mewakili kejayaan dalam industri, dan selain degupan jantung pemantauan, juga mempunyai fungsi pemantauan kesihatan baru yang kuat. Ini merangkumi kemampuan untuk mengesan kedudukan kepala pengguna berhubung dengan tulang belakang serviks mereka, dan memberikan maklum balas di aplikasi untuk membantu meningkatkan postur tubuh, serta memainkan irama ketika mengesan kekurangan pergerakanuntuk terlalu lama. Earbud juga menganalisis kelantangan dan tabiat mendengar untuk membantu pengguna melindungi mereka pendengaran.

Selain menampilkan teknologi audio canggih, earbud baru Amazfit akan menjadi pendamping all-in-one yang penting dengan bunyi yang mengasyikkan yang menghalang bunyi dan trek yang tidak diingini data kesihatan dan kecergasan.

Lebih banyak maklumat mengenai ciri lain dari earbud TWS baru Amazfit dijangka ada diperlihatkantidak lama lagi.


Aladdin Street : Platform E-Commerce Konsep Halal

Tidak lama lagi sebuah platform perniagaan atas talian berkonsepkan halal dan patuh syariah akan dilancarkan. Ianya merupakan produk tempatan dan diterajui oleh angkasawan negara,  Datuk Dr Sheikh Muszaphar Shukor. Platform itu akan berfungsi sama seperti Amazon dan AliBaba.

Aladdin Group of Companies akan berpusat di Kuala Lumpur dan mereka telah meletakkan sasaran operasi di 30 buah negara yang merangkumi negara-negara islam seperti Indonesia, Brunei dan negara timur tengah. Salah satu sebab platform itu diwujudkan adalah kerana terdapat permintaan yang tinggi dari kawasan terbabit untuk produk halal dan platform tersebut akan dapat merapatkan jurang permintaan dan pengeluar.Pengeluar dan peniaga yang ingin bernaung di bawah platform ini akan disaring secara teliti, salah satu kriteria penting adalah mereka perlu memiliki sijil halal dari JAKIM.


Reviu Eksklusif: Bagus Sangat Ke Vivo NEX 3 Ni?

Sesiapa yang meminati jenama Vivo pasti mengetahui bahawa siri Vivo NEX dari dahulu sehingga kini mempamerkan revolusi dari segi rekaan dan spesifikasi. Bermula dengan rekaan pop up camera, kemudian diikuti dengan dwi skrin dan kini tampil dengan skrin melengkung membuat korang nak beli. Tapi bagus ke Vivo NEX 3 ini? Korang tengok laa sendiri!

Korang berani ke nak menidakkan bahawa peranti ini hadir dengan rekaan yang sangat cantik khususnya di bahagian skrin yang melengkung yang dikenali sebagai Waterfall FullView Display. Ini pun dah boleh buat korang cair!!

Nak lagi best, tiada sebarang butang fizikal ditampil pada Vivo NEX 3 ini. Fuh ni serius gempak giler!!! Sebabkan itu ia tampil dengan Touch Sense untuk mengantikan butang fizikal itu. Pada mulanya agak kekok menggunakan touch sense ini, tapi dah lama guna, terus mudah jer!!

Kamera belakang pula disusun secara membulat memberikan perasaan eksklusif pada peranti ini. Tak puas nak tengok?? Nah korang tengok la sendiri!!

Ini adalah antara sorotan pada telefon ini, paparannya yang memang cantik giler. Hadir dengan 6.89″ dan hadir dengan nisbah skrin ke kerangka yang sememangnya tinggi iaitu 99.6% disebabkan oleh ia dihadirkan dengan Waterfall FullView Display dan tiada sebarang notch.

Lengkungan itu memberikan tontonan yang lebih baik kepada anda. Mata anda akan lebih selesa menonton pada peranti ini kerana warna dan kejelasan pada paparan ini adalah selesa untuk dilihat.

Nak cakap apa lagi, Vivo NEX 3 ini memang tip top laa prestasinya apabila ia dihadirkan dengan Qualcomm Snapdragon 855 Plus dan dipadankan dengan aspek memori 8GB + 256GB.

Lagi best sebab ia dihadirkan dengan UFS3.0 yang menyokong Vivo’s intelligent Turbo Write dan teknologi HPB yang memberikan 90% bacaan lebih pantas dan 110% kepantasan penulisan. Patutlaa berdesup dan smooth jer!!

Tak percaya? Okay kami uji prestasi telefon ini menggunakan AnTuTu Benchamark dan Geekbench 5. Hasil ujian memang tip top giler. Korang tengok la sendiri!

Kalau beli telefon, korang mesti akan tengok kualiti kamera kan? aspek ini pastinya boleh buat korang terpelanting sebab Vivo NEX 3 ini hadir dengan kamera belakang 64MP + 13MP + 13MP dan 16MP untuk kamera swafoto.

Hasil gambar pada Vivo NEX 3 ini sangat bagus kerana perincian yang berjaya dirakam sangat menakjubkan walaupun anda cuba untuk zoom gambar tersebut.

Gambar ketika di dalam situasi low light juga sangat baik apabila ia mampu merakam setiap perincian dan warna yang terhasil adalah sangat baik.

Tak percaya? Korang tengoklah sendiri hasil gambar Vivo NEX 3 ini!!

Seperti yang diketahui, Vivo NEX 3 ini dihadirkan dengan bateri yang besar iaitu 4500mAh dan dipadankan dengan Vivo FlashCharge 22.5W. Tapi sejauh manakah kelajuan mengecas telefon ini? Jom kita tengok.

Kami telah mula mengecas telefon ini pada jam 10.21 pagi iaitu ketika bateri berada pada paras 15%. Ia mencapai 100% pada jam 11.29 pagi. Mengambil masa hanya selama 1 jam 8 minit. Perghh memang berdesup gilerrr!!

Secara keseluruhan, peranti ini sangat berbaloi untuk dimiliki. Paparan yang sangat baik ditambah dengan pemproses yang berkuasa membuatkan korang sangat seronok menggunakannya. Main game pun best giler. Touch sense pada telefon ini mungkin sedikit kekok pada mulanya, tetapi ia semakin mudah digunakannya. Apa yang boleh saya katakan, Vivo NEX 3 adalah sangat bagus selari dengan harganya yang bernilai RM3899!!

Artikel Berkaitan:


Pokémon GO Berkolaborasi Dengan Anime Terkenal One Piece – Bantu Bangunkan Bandar Kumampto Yang Dilanda Gempa Bumi

Permainan mudah alih terkenal Pokémon GO kini melaksanakan kolaborasi bersama anime terkenal dari Jepun iaitu One Piece bersempena ulang tahun ke-3 permainan tersebut. Menariknya ia bakal berlangsung dari 22 hingga 29 Julai 2019.

Dalam permainan ini, anda boleh menangkap Pokemon Pikachu yang menggunakan  topi jerami seolah-olah watak utama Monkey D. Luffy dalam anime One Piece.

Acara ini dilaksanakan bagi membantu membangunkan semula bandar Kumampto yang dilanda gempa bumi. Menariknya,di bandar tersebut terdapat patung khas One Piece yang merupakan Pokestop khas yang menyediakan pelbagai karya dari pelukis One Piece iaitu Eiichiro Oda.

Bagi yang bermain game ini, pastikan anda memiliki Pikachu khas tersebut bermula minggu hadapan.

Artikel Berkaitan:


BlackBerry DTEK50, Smartphone Android Ke-2 Dengan Ciri-ciri Keselamatan

Baru-baru ini tersebar berita tiga peranti BlackBerry yang akan diperkenalkan tidak lama lagi. Hasil daripada beberapa keping gambar model terbarunya yang tertiris, akhirnya BlackBerry dengan rasminya memperkenalkan model tersebut yang dikenali sebagai dari DTEK50.

BlackBerry DTEK50 adalah smartphone kedua BlackBerry yang dioperasikan oleh OS Android dan ia turut memfokuskan kepada pelbagai perisian serta ciri-ciri keselamatan khas daripada BlackBerry. Menampilkan rekaan skrin sentuh sepenuhnya berukuran 5.2 inci, ia turut menyokong papan kekunci pintar daripada BlackBerry yang boleh mempelajari gaya pengguna berdasarkan kepada input mereka.

BlackBerry DTEK50 menawarkan spesifikasi mirip seperti Alcatel Idol 4, di mana menyediakan sebuah butang fizikal pada bahagian tepi yang dinamakan ‘BlackBerry Convenience Key‘. Apabila menekan butang ini selama beberapa saat, pengguna boleh mengakses aplikasi yang sering digunakan. Dikuasakan oleh Snapdragon 617 dan diserikan dengan memori RAM 3GB, BlackBerry DTEK50 juga tidak ketinggalan hadir dengan penggambaran utama 13 Megapiksel dan bateri Li-Ion berkapasiti 2610mAh.

Buat masa sekarang, BlackBerry DTEK50 telah boleh ditempah di Amerika Syarikat, Kanada, Perancis, Jerman, Sepanyol, Itali dan juga Netherlands dengan harga USD 299 (kira-kira RM 1,217).


Huawei Lancar Empat Produk Cemerlang untuk Pasaran Perusahaan dengan Prestasi Hebat, Kapasiti Ultra Besar, Kelajuan Ultra Tinggi dan Hayat Perkhidmatan Ultra Panjang

SHENZHEN, China, 2 Mac 2020 /PRNewswire/ — Hari ini, Huawei melancarkan empat produk yang cemerlang untuk pasaran perusahaan iaitu: OptiXtrans DC908, SmartLi UPS, berserta OceanStor Dorado generasi seterusnya dan AirEngine Wi-Fi 6 bagi tahun 2020 di Persidangan Transformasi Digital Perindustri yang distrim langsung secara global. Produk-produk ini telah diiktiraf secara meluas dan disyorkan oleh organisasi-organisasi pihak ketiga dan juga pelanggan-pelanggan lantaran prestasinya yang hebat, kapasiti ultra besar, kelajuan ultra tinggi dan hayat perkhidmatan ultra panjang bagi memenuhi keperluan pelanggan dengan inovasi yang unik.

Huawei OptiXtrans DC908 membina rangkaian Saling Hubung Pusat Data (DCI) dengan lebar jalur ultra besar dan seni bina ringkas

Huawei OptiXtrans DC908 mempunyai kapasiti ultra besar iaitu 800 Gbit/s bagi setiap panjang gelombang yang menyokong konfigurasi fleksibel antara 100G dan 800G serta teknologi Super C+L kalis masa depan bagi mencapai 220 panjang gelombang. Produk yang canggih ini membantu pelanggan perusahaan menghadapi dengan mudah cabaran aliran data yang besar dalam era awan, terus mengurangkan kos setiap bit, memaksimumkan nilai gentian optik dan meningkatkan pulangan pelaburan pelanggan. Satu peranti 2U dapat menyokong sehingga 12.8 Tbit/s integrasi ultra-tinggi. Dari segi seni bina, Huawei OptiXtrans DC908 menyokong integrasi optik mahupun elektrik dan menumpukan lima jenis papan menjadi satu, mengurangkan jejak peranti dan menjimatkan ruang bilik peralatan. Dikuasakan oleh webGUI peringkat-rangkaian, penemuan gentian automatik dan teknologi penggunaan automatik, Huawei OptiXtrans DC908 membolehkan juruteknik IT menggunakan perkhidmatan baharu dalam 8 minit dengan klik tetikus yang mudah. Sementara itu, teknologi AI Huawei mendayakan O&M rangkaian pintar, yang boleh meramalkan secara automatik lebih 60% kegagalan beransur-ansur dan mengurangkan amaran palsu melalui analisis asal usul kegagalan secara automatik.

Produk ini diiktiraf sebagai “Peneraju” dalam Data Center Interconnect: Competitiveness Analysis and Assessment Report 2019 yang dikeluarkan oleh GlobalData, yang mana Huawei mengambil bahagian dalam peraduan ini buat julung kalinya. Menjelang akhir tahun 2019, penyelesaian Huawei DC OptiX telah membantu lebih 120 pelanggan industri utama merentas lebih 60 buah negara menggunakan dengan cekap rangkaian DCI, termasuk Baidu dari China dalam sektor OTT Internet, pelanggan ISP seperti AMS-IX dari Belanda dan peneraju kewangan seperti National Bank of Greece.

Huawei SmartLi UPS Mendigitalkan Kuasa Anda dengan fungsi sentiasa boleh diakses, mudah digunakan dan bernilai tambah

Sangat andal dan sentiasa boleh diakses: Pendigitalan menjamin keandalan hujung-ke-hujung. Peranti tersebut menggunakan sel bateri yang paling selamat dalam industri. UPS, tatasusunan bateri dan pek bateri membentuk sistem pengurusan tiga lapisan bagi menghapuskan titik buta yang dilihat. SmartLi mempunyai modul kawalan keseimbangan arus terbina dalam yang unik bagi mencapai reka bentuk toleransi sesar peringkat-modul bateri dan menghapuskan titik kegagalan tunggal.

Penggunaan atas-permintaan dan mudah digunakan: Pendigitalan mencipta semula pengalaman pengguna yang ringkas dan cekap. O&M kini beroperasi secara proaktif dan bukannya pasif dengan menerima pakai pengurusan pintar iPower. Reka bentuk modular UPS dengan 97% kecekapan yang tertinggi dalam industri membolehkan penggunaan atas-permintaan dan peluasan modul kuasa. SmartLi menyokong penggunaan bercampur bateri lama dan baharu, yang mendayakan penggunaan dan penambahan serentak kapasiti bateri serta UPS.

Pemfasaan Li-ion masuk dan asid-plumbum keluar cipta lebih nilai: Dibandingkan dengan penyelesaian UPS bateri asid-plumbum biasa, SmartLi UPS mempunyai hayat perkhidmatan sehingga 15 tahun dan mengurangkan jejak sistem kuasa sebanyak 70%, memberi lebih ruang untuk peranti IT yang lain. Modul bateri tersebut boleh mengimbangi dengan berkesan penggunaan kuasa antara waktu puncak dan bukan puncak bagi mengurangkan kos kuasa pelanggan dan menjimatkan tenaga, lalu membaa lebih nilai kepada pelanggan.

OceanStor Dorado generasi seterusnya, storan kilat-penuh pintar disyorkan oleh ESG Lab

Storan kilat-penuh pintar OceanStor Dorado generasi seterusnya daripada Huawei, sebagai platform berkelajuan-ultra-tinggi hujung-ke-hujung, mencapai 20 juta IOPS dan kependaman 0.1ms yang utama dalam industri. Seni bina SmartMatrix yang saling terhubung sepenuhnya dan berkeandalan tinggi membolehkan sistem tunggal menanggung kegagalan sehingga tujuh pengawal (daripada lapan), memastikan kelangsungan perkhidmatan perusahaan teras. Pembelajaran mendalam berasaskan AI meningkatkan nisbah kena cache bacaan sebanyak 50% dan AI berasaskan awan membolehkan Operasi dan Penyelenggaraan (O&M) pintar kitaran hayat penuh, bagi menjadikan penyelenggaraan sistem storan lebih mudah berbanding sebelum ini.

Keputusan ujian yang terkini daripada ESG Lab mendedahkan bahawa OceanStor Dorado generasi seterusnya daripada Huawei memberi kependaman respons 0.081ms yang terpantas, pengimbangan beban 100% dan penjimatan TCO sebanyak 78% dalam tempoh lima tahun. ESG juga mengesyorkan storan kilat-penuh generasi seterusnya sebagai penyelesaian untuk membantu perusahaan meningkatkan prestasi dan mengurangkan TCO dan OceanStor Dorado Huawei merupakan pilihan yang baik. OceanStor Dorado Huawei boleh digunakan secara meluas dalam pangkalan data, virtualisasi dan senario penggunan VDI berskala besar bagi membantu perusahaan menyerlahkan nilai data serta mempercepatkan transformasi digital dan pintar.

Dikuasakan oleh Huawei 5G, AirEngine Wi-Fi 6 menjadi Wi-Fi pertama dalam industri dengan kadar puncak melangkaui 100Gbps

Huawei telah melancarkan siri AirEngine 8700, AirEngine 6700 dan AirEngine 5700 untuk meliputi semua senario aplikasi dalaman dan luaran. Kadar antara muka udara AirEngine 8760 mencecah 10.75 Gbit/s, iaitu dua kali ganda lebih banyak daripada penawaran terbaik yang seterusnya dalam industri. Ini merupakan produk Wi-Fi pertama di dunia yang mempunyai kadar antara muka udara sebanyak lebih 10 Gbit/s, menetapkan penanda aras baharu untuk prestasi Wi-Fi 6. Produk revolusioner ini boleh meningkatkan dengan ketara pengalaman rangkaian dalam pelbagai senario seperti akses berkepadatan tinggi (cth, pejabat, bilik persidangan, stadium, bangunan terminal dan stesen kereta api), aplikasi video HD (cth. pengajaran VR/AR dan persidangan video 4K/8K), pengeluaran mudah alih kampus (cth. robot AGV), akses tertumpu IoT+Wi-Fi (cth. pusat beli belah, pasar raya dan kampus pintar) serta perkhidmatan rangkaian awam luar (cth. dataran bandar dan jalanan).

Untuk maklumat lanjut mengenai Persidangan Transformasi Digital Perindustrian Huawei, kunjungi: https://e.huawei.com/topic/mwc2020/en/

Foto – https://photos.prnasia.com/prnh/20200225/2729860-1?lang=0

Keywords:  Computer Hardware Computer Networks Computer Software Computer/Electronics Internet Technology Telecommunications Telecommunications Equipment New products/services

Source: PRNEWSWIRE


#4 Rahsia Gambar Makanan Jadi Menarik Sampai Meleleh Air Liur – Lagi Best Guna HUAWEI Nova 4!

Bagi mereka yang mempunyai tabiat gemar mengambil gambar makanan, kami pasti anda semua inginkan gambar yang diambil nampak lebih menyelerakan hingga meleleh air liur kan?

Mahu gambar terbaik tapi pening kepala memikirkan cara? Usah risau! Di sini kami kongsikan beberapa rahsia untuk jadikan gambar makanan anda nampak SUPER SUPER AWESOME! Simple je gais…

Pemilihan cahaya yang tepat berupaya menghasilkan gambar yang sempurna. Jadi, kalau makan dekat mana-mana restoran atau kafe, pastikan anda memilih tempat duduk berdekatan tingkap bagi mendapatkan cahaya mencukupi daripada matahari sebagai sumber semula jadi.

Nak lebih dramatik? Jangan biasakan diri mengambil gambar daripada satu sudut. Mungkin anda juga boleh ambil gambar daripada sudut yang berbeza. Contohnya, daripada atas ataupun tepi yang menampakkan pinggan. Trik ini dapat bantu menghasilkan “scene” yang terbaik sekaligus mengubah mood dalam sesebuah gambar.

Bak kata orang, gambar menceritakan 1001 cerita tanpa perlu perkataan. Oleh itu, posisikan makanan mengikutkan kreativiti dan kesesuaian pada gambar agar kelihatan menarik. Tidak semestinya subjek perlu berada ditengah. Gunakan props bersesuaian, namun elakkan susunan barang terlalu rapat agar subjek makanan lebih menyerlah.

Bosan kongsi satu gambar? Cantumkan sahaja! Cantumkan beberapa gambar yang berkaitan dengan gambar utama. Contohnya, minuman ke, dessert ke dan macam-macam lagi lah! Bukan orang lain je terliur, kami yang tengok pun sama! Hehehe…

Lagi cantik kalau korang guna kamera daripada HUAWEI Nova 4. Anda sendiri akan terpesona dengan gambar yang terhasil. Tambahan pula, telefon ini mempunyai keupayaan kamera yang terbaik serta sesuai dengan bajet dan keperluan anda.

Menawarkan paparan skrin 6.41 inci FHD+, Nova 4 dilengkapi sistem tri-kamera merangkumi sensor utama 20 MP + 16MP (Ultra-wide) + 2MP. Penangkapan kamera utama juga lebih luas melalui lensa Ultra wide-angle sehingga 117 darjah.

Ia turut disertakan beberapa ciri lain seperti AI Face Beauty, Good Food dan sebagainya. Tetapan ‘Good Food’ inilah yang membolehkan anda merakam gambar makanan pada kualiti lebih cantik. Sambil-sambil tu, Nova 4 juga boleh bantu diet dengan mengira kiraan kalori makanan melalui ciri “AI Calorie Counter”. So, risau apa lagi?

Apa yang membuatkan ramai lagi teruja adalah Nova 4 dilengkapi rekaan skrin berlubang menggantikan takuk. Melaluinya, skrin hadapan akan menjadi lebih besar dan anda tidak lagi ‘dihantui’ dengan bar hitam pada atas peranti.

Penggemar selfie juga pasti suka dengan Nova 4 kerana ia mempunyai kamera depan terperinci membekalkan lensa bersaiz 25MP.  Bukan calang-calang, ia dilengkapi teknologi AI bagi menghasilkan foto selfie dan melakukan video call dengan lebih cantik!

Bosan dengan nada dering yang begitu ketinggalan zaman, gunakanlah video kreatif sebagai ringtone panggilan masuk. Macam mana? Nova 4 lah jawapan dia! Fungsi video ringtone pada Nova 4 pasti mengubah mood anda.

Tidak dinafikan, dalaman Nova 4 juga cukup berkuasa melalui kehadiran cip Kirin 970, memori 8GB RAM, dan storan dalam 128GB.  Sudahlah kamera cantik, video pun ada EIS dan bateri pula tahan lama – 3,750 mAh (pengecasan 18W). Keseluruhannya, memang seimbang!

Amboi, amboi…Berkenan la tu? Bagi yang berminat, HUAWEI Nova 4 ditawarkan pada harga RM 1,899 dan ketersediaan bermula 14 Februari 2019. Jadi, tunggu apa lagi? Menabung dari sekarang!


Webe Memanjangkan Lagi Tempoh Promosi!

Bagi mereka yang kecewa kerana terlepas promosi Webe yang berakhir baru-baru ini, usah kecewa lagi kerana Webe telah memanjangkan lagi promosi ini sehingga ke satu tarikh yang akan diumumkan kelak.

Promosi pasca-bayar RM 79 sebulan ini pada asalnya bernilai RM 199 dan bagi pengguna sedia ada TM dan memiliki model smartphone tersenarai dengan TM akan menerima potongan sebanyak RM 120 setiap bulan. Namun bagi promosi yang dijalankan sejak beberapa bulan lalu, anda tidak perlu menjadi pengguna sedia ada TM dan memiliki smartphone tertentu bagi menikmati pakej RM 79.

Pelan Webe ini menawarkan panggilan dan SMS tanpa had bersama-sama data Internet tanpa had untuk penggunanya.


[ Tertiris Lagi ] Hands-On Samsung Galaxy S10+!

Siri Samsung Galaxy S10 masih tinggal seminggu lagi untuk bertemu dengan peminatnya, baru-baru ini satu video hands-on tertiris di laman sesawang dengan penggunaan pelindung skrin yang sangat pelik.

Melalui video hands-on tersebut, jelas memperlihatkan Galaxy S10+ mempunyai skrin yang agak besar seperti yang dilaporkan semalam (Baca: Spesifikasi Lengkap), dan ia dilihat agak susah untuk dipegang terutamanya pengguna wanita.

Disebabkan siri Galaxy S10 ini akan hadir dengan sokongan pengimbas cap jari dalam skrin, oleh itu supaya sistem keselamatan ini boleh berfungsi baik satu pelindung skrin khas disediakan. Tetapi rekaan ini nampaknya agak pelik kerana sebuah lubang khas berada di kawasan imbasan jari, sekaligus lubang untuk dwi-kamera hadapan juga dapat dilihat.

Tidakkah rekaan ini nampak pelik? Buat masa sekarang kami masih tidak ketahui pelindung skrin ini adalah dari pihak ketiga atau Samsung sendiri, hanya perlu menanti 21 Februari ini untuk jawapan yang sebenar.

[ SUMBER ]


[Pandang Pertama] Fizikal Huawei MediaPad M5 Pro

Tadi kita dah lihat rekaan fizikal Huawei MediaPad M5, sekarang apa kata lihat pula fizikal MediaPad M5 Pro. Menampilkan paparan skrin lebih besar berbanding MediaPad M5 iaitu bersaiz 10.8 inci dengan resolusi 2560 x 1600 piksel, tablet ini hadir dengan stylus pen yang dikenali sebagai Huawei M-Pen. Ia berupaya membaca 4,096 tahap tekanan sesuai untuk menulis, melukis dan melakar.

#01 Menampilkan paparan skrin 2K berukuran 10.8 inci HD IPS dengan resolusi 2560 x 1600 piksel.

#02 Panel belakang dilengkapi penggambaran utama 13 Megapiksel yang sedikit timbul serta tulisan Huawei.

#03 Tablet ini menyokong dua lubang speaker yang terletak di bahagian atas dan bawah panel belakang.

#04 Di bahagian panel belakang juga terdapat tulisan Harmon Kardon.

#05 Sisi kanan kelihatan padat dengan butang laras volume, butang kuasa, slot untuk kad SIM / microSD serta port USB Type-C.

#06 Huawei MediaPad M5 Pro boleh dipadankan dengan papan kekunci QWERTY, tetapi perlu dibeli bersaingan.

#07 Butang Home pada MediaPad M5 Pro masih dikekalkan sepertimana MediaPad M5 yang terletak dibawah skrin.

#08 Kamera swafoto beresolusi 8 Megapiksel berada ditengah-tengah paparan skrin.

#09 Hadir dengan stylus pen dikenali sebagai Huawei M-Pen yang boleh digunakan selama 15 jam dengan sekali isian penuh.


Samsung Galaxy A8(2018) & Galaxy A8+ (2018) Mula Dijual Pada Harga RM1,799 Dan RM2,499

Selepas mengumumkan kemunculan dua model terbaru dari siri Galaxy A8 (2018) pada Disember 2017 yang lepas, Samsung Malaysia telah melancarkan ketersediaan dua model terbarunya iaitu Galaxy A8 (2018) dan juga Galaxy A8+ (2018) untuk pasaran tempatan.

Samsung Galaxy A8 (2018) akan dijual pada harga RM1,799, manakala Galaxy A8+ (2018) pula boleh dimiliki pada harga RM2,498 mulai 19 Januari ini. Kedua-dua model ini tersedia dalam warna Black, Gold dan Orchid Gray.

Bagi menghargai pembeli terawal kedua-dua model ini akan turut menerima hadiah percuma bernilai RM417 iaitu powerbank 10,000 mAh dan juga kad memori berkapasiti 64GB bermula 19 hingga 21 Januari 2018 ini.


AppGallery Terus Berkembang Maju dalam Pasaran Malaysia

AppGallery Malaysia terus berkembang, membawa kepelbagaian lebih besar aplikasi yang relevan dan berkualiti kepada pengguna Malaysia.

Bagi mengiktiraf rakan kongsinya yang komited di Malaysia, AppGallery mendemonstrasikan kuasa pemasaran serantau kepada enam aplikasinya yang paling popular.

SHENZHEN, China, 10 Ogos 2020 /PRNewswire/ — Menyediakan pelanggannya dengan aplikasi baharu yang paling inovatif, AppGallery Malaysia terus berkembang sejak setahun yang lalu. Bagi meraikan kejayaan pasaran tempatan ini, enam rakan kongsi telah dipilih untuk merasai nilai pemasaran serantau sebagai sebahagian daripada kempen global. Memberi inspirasi kepada pembangun untuk merealisasikan potensi perniagaan aplikasi mereka dengan AppGallery, kempen berkenaan diadakan merentas 20 negara, termasuk Malaysia.

AppGallery: Pasaran Aplikasi Yang Himpunkan Aplikasi Global dan Tempatan Berkualiti

Salah satu daripada tiga pasaran aplikasi yang terkemuka di dunia, AppGallery mengutamakan keperluan yang pelbagai audiens seluruh dunia dengan menyediakan aplikasi baharu yang terbaik pada skala global dan tempatan. Seramai 460 juta pengguna aktif AppGallery di 170 wilayah mendemonstrasikan pertumbuhan platform, dengan keperluan pengguna sebagai titik tumpuan utama.

Huawei menumpukan pada pembangun tempatan, mengundang mereka untuk menyenaraikan aplikasi mereka di AppGallery bagi memenuhi permintaan pengguna sekali gus menyokong pasaran tempatan. Dengan tawaran teknologi yang inovatif dan sokongan pemasaran termaju, AppGallery menawarkan laluan yang kompetitif untuk pembangun.

Sebagai salah satu pasaran utama AppGallery, Malaysia telah menyaksikan pencepatan penggabungan aplikasi tempatan. AppGallery Malaysia berupaya untuk menyediakan pelanggan dengan akses kepada beberapa aplikasi dan perkhidmatan tempatan paling popular yang mereka perlukan. Pengguna kini dapat menikmati aplikasi seperti LINE, Shopee, Agoda, MyDigi App, Maybank2u dan AirAsia, kesemuanya disediakan di AppGallery.

Membantu Rakan Kongsi Berkembang melalui Promosi Serantau

Menunjukkan komitmen AppGallery terhadap pertumbuhan dalam pasaran Malaysia, sebagai sebahagian daripada kempen berskala global, enam aplikasi yang paling popular di negara tersebut telah dipilih untuk promosi serantau tambahan bagi meningkatkan lagi pengaruh jenama.

Menggalakkan rakan-rakan kongsi untuk merealisasikan potensi perniagaan mereka melalui pemasaran bersasaran, kempen berkenaan menunjukkan nilai promosi sokongan AppGallery. Enam rakan kongsi dipromosikan melalui iklan televisyen dan platform serantau AppGallery, menampilkan rakaman video yang dicipta khas dan imejan sokongan.

Sebagai sebahagian daripada kempen yang lebih luas, rakan-rakan kongsi AppGallery di Malaysia mendapat manfaat daripada peningkatan kesedaran jenama dalam pasaran tempatan, yang membawa kepada peningkatan dalam muat turun dan penglibatan aplikasi.

Memanfaatkan keupayaan pemasaran yang luas, aplikasi ini menerima sokongan tambahan sebagai sebahagian daripada kempen tersebut:

Setiap rakan kongsi mengalami lonjakan muat turut pengguna, dengan sumber-sumber pemasaran serantau AppGallery memacu perkembangan ini.

Komitmen AppGallery

Melalui komitmennya terhadap pasaran Malaysia, AppGallery telah memacu angka muat turun dan penglibatan pengguna untuk aplikasi tempatan. Dengan menyokong pembangun dalam wilayah pasaran utama, AppGallery dapat memastikan pelanggannya disediakan dengan pemilihan aplikasi sebaik mungkin.

AppGallery didedikasikan untuk mendengar pelanggannya. Melalui perkhidmatan ‘Senarai Keinginan’ (‘Wish List’), pengguna boleh menghantar aplikasi yang ingin dilihat oleh mereka di AppGallery, menerima pemberitahuan sebaik sahaja tersedia. Sejak Januari 2019, AppGallery telah menyediakan lebih 580 aplikasi sebagai respons kepada Senarai Keinginan.

Untuk maklumat lanjut, kunjungi: https://developer.huawei.com/consumer/en/huaweihealth

Untuk kisah dan perbincangan perkongsian yang lebih lanjut, kunjungi Forum Pembangun HUAWEI: https://forums.developer.huawei.com/forumPortal/en/home?fid=0101246461018590361

Foto – https://photos.prnasia.com/prnh/20200807/2879600-1?lang=0

Keywords: Computer/Electronics Entertainment Mobile Entertainment Telecommunications

Source: PRNEWSWIRE


Samsung Perkenal Siri Televisyen QLED 8K, Harga Mencapai Sehingga RM299999!!!

Samsung baru sahaja memperkenalkan model televisyen terbaharu yang mana ia memberi fokus kepada televisyen QLED 8K. Pastinya televisyen ini menyokong paparan kadungan dengan beresolusi 8K yang memberikan kualiti paparan yang terbaik, warna yang lebih berkualiti. Turut disertakan dengan cip pemprosesan Quantum Processor membantu anda menonton kandungan resolusi rendah pada kualiti 8K.

Lebih menarik lagi, pengguna dapat menikmati kandungan HDR10+ pada televisyen ini. Ia dikhabarkan turut menyokong HDMI 2.1 bagi membolehkan proses pemindahan kandungan bagi resolusi 8K 60P.

Samsung telah memperkenalkan 3 model di bawah 8K Smart QLED iaitu 75 inci, 82 inci dan 98 inci yang mana masing-masing dijual pada harga RM59999, RM99999 dan 299999.

Dalam pada itu, Samsung turut menawarkan model 4K Smart QLED TV dengan 2 saiz iaitu 49 inci dan 75 inci, masing-masing dijual pada harga RM4,999 sehingga RM19,999.

Baca juga:


Turito, satu platform e-pembelajaran yang disruptif, melancarkan perkhidmatannya ke seluruh dunia

– Kelas dalam talian untuk peperiksaan kompetitif akan bermula pada bulan November 2020 dan seterusnya

ATLANTA, 12 November 2020 /PRNewswire/ — Turito, platform e-pembelajaran terkini yang menawarkan pengalaman pembelajaran hiper-peribadi kepada pelajar, dijadualkan untuk melancarkan perkhidmatan ke AS dan pasaran antarabangsa yang lain. Platform baharu ini membantu pelajar yang bercita-cita untuk mendapat tempat di Ivy Leagues dan sekolah ternama di AS dengan memastikan mereka mula membina profil sejak di Gred 6. Turito, dengan pendekatan dan amalinya yang unik terhadap pembelajaran, menawarkan bimbingan yang menyeluruh daripada gred akademik hingga aktiviti ko-kurikulum, untuk menyediakan pelajar ke Ivy Leagues.

Selain menawarkan sokongan yang menyeluruh, Turito juga membantu pelajar dengan projek sains dan matematik, pembangunan aptitud mental dan pembangunan dan peningkatan kendiri yang lebih holistik. Dengan bimbingan kaunseling dan kerjaya yang teliti, platform ini juga menyediakan pelajar dengan cabaran kehidupan sebenar yang mencukupi.

Platform pertama seumpamanya dengan pendidik terkemuka yang menyediakan pembelajaran secara peribadi, Turito akan menawarkan latihan dalam talian untuk semua jenis peperiksaan kompetitif seperti SAT, ACT, PSAT SAT Subjektif, APs dan banyak lagi. Bagi memulakannya, ia akan menawarkan kursus yang mencabar, kursus jangka pendek dan kursus biasa untuk SAT & ACT. Disandarkan pada infrastruktur teknologi yang hebat, platform ini menampilkan kelas interaktif secara langsung dengan model dwiguru seorang ketua dan seorang guru pembantu – yang telah terbukti berjaya, dalam pengajaran kumpulan pelajar yang lebih besar yang berkesan. Kaedah penilaian pelajar yang sangat canggih akan memanfaatkan pembelajaran menggunakan mesin dan kecerdasan buatan untuk menawarkan analisis yang mendalam dan memberi cadangan, papan pemuka ibu bapa akan membolehkan mereka mengikuti perkembangan anak-anak.

Turito juga akan membolehkan pelajar mengakses video terkini dengan grafik dan animasi untuk pemahaman konsep yang lebih baik sambil menyediakan penjelasan untuk sebarang kemusykilan, secara 24 jam. Modul ujian yang unik merangkumi penghasilan ujian secara automatik, satu ciri yang membolehkan pelajar membuat dan mengambil ujian yang disesuaikan secara peribadi (yang dibuat secara automatik berdasarkan kekuatan dan kelemahan mereka). Perkhidmatan pemeriksa peperiksaan juga akan mengesan pelajar semasa mereka melaksanakan peperiksaan.

YuppTV & Pengasas Turito Uday Reddy berkata, “Pandemik global yang berterusan mendorong evolusi terhadap ruang pendidikan dalam talian, seterusnya menyediakan pendidikan yang mudah diakses dan berkualiti untuk pelajar. Idea di sebalik pelancaran Turito adalah untuk menyediakan pendidikan dalam talian yang berkualiti dan mencipta satu proses yang menarik untuk memperkasakan generasi masa depan. Misi kami adalah untuk menyertai generasi digital ke arah kualiti pembelajaran bermutu tinggi, untuk membantu pelajar yang bercita-cita untuk mendapat tempat di Ivy leagues & sekolah terkemuka dengan membantu dan membimbing mereka secara teliti dari gred 6 agar mereka benar-benar bersedia menghadapi cabaran akan datang. Untuk meningkatkan penyertaan pelajar, platform juga ini akan melancarkan Gamifikasi dalam masa terdekat.”

Turito menyatukan fakulti terkemuka dengan pengalaman antara 10 hingga 25 tahun, memegang rekod prestasi yang benar-benar terbukti dalam pengajaran Bahasa Inggeris, Matematik, Pemahaman Membaca dan Kemahiran Menulis. Platform ini akan menggunakan modul AI dan ML untuk mendorong pemperibadian dan latihan akademik pelajar bagi mempersiapkan mereka menghadapi peperiksaan yang kompetitif.

Turito menawarkan pelbagai kumpulan kursus SAT & ACT bermula 16 November , 2020 yang bermatlamatkan pencapaian skor tertinggi untuk mendapat tempat di sekolah terkemuka di AS.

Hubungan Media: Manjusha Kmanjusha@yupptv.com

Keywords: Computer Software Computer/Electronics Education Multimedia/Online/Internet New products/services

Source: PRNEWSWIRE


Huawei Failkan 4 Tanda Dagang Untuk Telefon Pintar Boleh Lipat – Mate F, Mate Flex, Mate Flexi & Mate Fold

‘Trend’ telefon pintar dengan rekaan paparan boleh lipat kini semakin menjadi kegilaan ramai pengeluar telefon pintar. Sebelum ini, tersebar di media sosial mengenai Huawei bakal memperkenalkan model paparan boleh lipat mereka pada acara Mobile World Congress (MWC) 2019.

Terbaru, tersebar pula maklumat mengenai nama yang bakal diguna pakai untuk telefon pintar tersebut. Menurut sumber, telefon pintar boleh lipat keluaran Huawei mungkin dikenali sebagai Mate F, Mate Flex, Mate Flexi atau Mate Fold. Bagaimanapun, keempat-empat nama tersebut masih lagi dalam pertimbangan.

Ura-ura mengatakan, telefon pintar boleh lipat Huawei memiliki paparan lebih besar berbanding peranti sama rekaan Samsung. Ianya dikatakan mempunyai paparan bersaiz 8 inci apabila dalam mod tablet dan 5 inci apabila dilipat untuk digunakan sebagai telefon biasa.

[SUMBER]

_________________________________________________________________

Baca juga :


Kini Anda Boleh Facebook Live Dengan Penuh Artistik

Aplikasi talaan imej terkenal, Prisma, kini menawarkan fungsi terbaru yang pastinya akan dihargai mereka yang gemar menyiarkan video langsung menerusi Facebook Live. Kemas kini terbaru aplikasi Prisma membolehkan anda menyiarkan video dengan pilihan 8 filter istimewa. Anda cuma perlu lancarkan aplikasi yang telah dikemas kini, dan cari butang Live Stream untuk mula melancarkan video anda melalui Facebook Live.

Namun tidak semua pengguna dapat menikmati fungsi ini, menurut Prisma oleh kerana fungsi ini menggunakan kuasa pemproses yang tinggi ia hanya dapat ditawarkan kepada peranti berkelas tinggi dan terbaru. Buat fasa pertama ia hanya ditawarkan bagi model iPhone 6S dan 7. Pemilik model smartphone lain perlu menunggu sedikit masa lagi sehingga Prisma dapat mengeluarkan kemas kini yang stabil kepada model dan sistem operasi anda.


SmartKem, Inc. Memperoleh $24.6 Juta dan Menyelesaikan Pengambilalihan Berbalik

Peneraju dalam pembangunan bahan semikonduktor organik generasi baharu untuk pembuatan barangan elektronik fleksibel, dengan jayanya memuktamadkan pengambilalihan dan menyelesaikan pembiayaan

MANCHESTER, England, 24 Februari 2021 /PRNewswire/ — SmartKem, Inc. (Syarikat), perintis pembangunan bahan dan proses yang digunakan untuk menghasilkan bahan semikonduktor organik bagi pembuatan peralatan elektronik fleksibel, hari ini mengumumkan penyelesaian pembiayaan pelaburan swasta bernilai $24.6 juta. Sebelum pembiayaan tersebut, SmartKem Limited (SmartKem) menyelesaikan transaksi pengambilalihan berbalik dengan Parasol Investments Corporation (Parasol), sebuah perbadanan Delaware awam, yang menjadikan SmartKem anak syarikat milik penuh Parasol. Selepas pengambilalihan tersebut, Parasol menukar namanya kepada SmartKem, Inc. dan akan meneruskan perniagaan bersejarah SmartKem. Para pengarah SmartKem iaitu Ian Jenks, Robert Bahns, Dr. Simon King, Klaas de Boer dan Barbra Keck, dilantik sebagai Pengarah Syarikat. Ian Jenks dilantik sebagai Ketua Pegawai Eksekutif manakala Robert Bahns menjadi Ketua Pegawai Kewangan Syarikat tersebut.

Ian Jenks, Ketua Pegawai Eksekutif berkata, “Kejayaan pembiayaan ini mengatasi jangkaan kami dan kami percaya ia juga menunjukkan keyakinan pelabur terhadap SmartKem, teknologi, produk, daya tarikan pelanggan semasa serta peluang pasaran kami. Pembiayaan ini membolehkan kami terus meningkatkan rangkaian pengeluaran dakwat truFLEX®, Alat Automasi Reka Bentuk Elektrik serta memperluas Perkhidmatan Pembuatan Asas kami.”

Teknologi truFLEX® SmartKem mendeposit dakwat organik ke atas substrat pada suhu serendah 80°C, membolehkan pengeluar memanfaatkan pelbagai jenis substrat plastik yang fleksibel dengan kos yang rendah menggunakan peralatan dan infrastruktur standard industri sedia ada. Rangkaian transistor SmartKem adalah fleksibel, boleh dilentur, sesuai dipakai dan ringan serta boleh digunakan dalam beberapa aplikasi yang berbeza, termasuk paparan telefon pintar boleh dilentur, komputer riba boleh dilipat, lampu belakang TV, paparan automotif melengkung, paparan e-Kertas berwarna, item boleh dipakai, cap jari dan pengesan sinar-X serta biosensor bercetak.

GP Nurmenari, Inc. (seperti yang dinasihati oleh Intuitive Venture Partners) bertindak sebagai ejen pelaburan eksklusif untuk pelaburan swasta ini. Montrose Capital Partners merupakan penaja untuk transaksi tersebut.

Sekuriti yang dikeluarkan dalam pengambilalihan dan dijual dalam pelaburan swasta ini tidak didaftarkan di bawah Akta Sekuriti 1933 dan tidak boleh dijual semula kerana tiada pendaftaran atau pengecualian pendaftaran di bawah Akta tersebut.

Siaran akhbar ini bukan merupakan tawaran untuk menjual atau pengumpanan tawaran untuk pembelian sekuriti dan tidak ada penjualan sekuriti ini di bawah mana-mana bidang kuasa yang menjadikan penawaran, pengumpanan atau penjualan ini tidak sah sebelum pendaftaran atau kelayakan di bawah undang-undang sekuriti dalam mana-mana bidang kuasa tersebut.

Tentang SmartKem

SmartKem ialah peneraju global Bahan Organik Penggunaan Khusus untuk papan litar transistor filem nipis organik (OTFT) yang serasi dengan keluaran standard industri. SmartKem memberi tumpuan kepada reka bentuk, pembangunan, perindustrian dan pemindahan teknologi bersuhu rendah, yang didepositkan dengan penyelesaian semikonduktor organik untuk papan litar transistor .

Pernyataan Berpandangan Ke Hadapan

Semua pernyataan dalam siaran akhbar ini yang bukan pernyataan masa lalu, adalah pernyataan berpandangan ke hadapan, antaranya termasuk pernyataan yang berkaitan dengan harapan Syarikat tentang kedudukan dan peluang pasarannya, harapan dan perancangan tentang pembangunan produk, pembuatan dan penjualan serta hubungan dengan rakan kongsi dan para pelabur. Pernyataan ini bukan merupakan fakta masa lalu, sebaliknya adalah berdasarkan jangkaan semasa, anggaran dan unjuran SmartKem Inc. tentang perniagaan, operasi dan faktor lain yang serupa atau berkaitan. Perkataan seperti “mungkin,” “akan,” “boleh,” “harus,” “menjangka,” “meramal,” “berpotensi,” “meneruskan,” “mengharap,” “berhasrat,” “merancang,” “mempercayai,” “menganggar” dan ungkapan lain yang serupa, digunakan sebagai identifikasi pernyataan berpandangan ke hadapan ini, walaupun tidak semua pernyataan berpandangan ke hadapan mengandungi ungkapan ini. Anda tidak seharusnya terlalu bergantung kepada pernyataan berpandangan ke hadapan kerana ia melibatkan risiko yang diketahui dan tidak diketahui, ketidakpastian dan andaian yang sukar atau mustahil untuk diramalkan dan dalam sesetengah kes, ia adalah di luar kawalan Syarikat. Keputusan sebenar mungkin berbeza secara material daripada pernyataan berpandangan ke hadapan yang terhasil daripada beberapa faktor, termasuk yang dijelaskan dalam pemfailan Syarikat dengan Suruhanjaya Sekuriti dan Bursa Saham. Syarikat tidak bertanggungjawab untuk menyemak semula atau mengemas kini maklumat dalam siaran ini untuk menggambarkan peristiwa atau keadaan pada masa hadapan, walaupun maklumat baharu tersedia.

Keywords: Banking/Financial Service Computer/Electronics Semiconductors Accounting news, issues Acquisitions, mergers, takeovers Financing agreements

Source: PRNEWSWIRE


Pengambilan Forum Belia Telenor 2016 Secara Rasmi Dibuka Di Malaysia

Digi Telecommunication Sdn. Bhd. (Digi) hari ini menyeru para belia Malaysia untuk menyertai Telenor Youth Forum (TYF) tahun ini yang akan diadakan di Oslo, Norway, bermula 8 hingga 11 Disember 2016.

Dua orang belia yang bersemangat akan diterbangkan ke Norway bersama-sama peserta dari 13 buah negara di seluruh pasaran Telenor. Tema tahun ini adalah “Digitalisation for Peace”, di mana semua peserta akan berhimpun di sana untuk menangani cabaran sosial melalui penggunaan penyelesaian digital.26 pewakil muda akan bekerja dalam kumpulan untuk menyelesaikan cabaran yang diberikan. Cabaran yang diberikan bertujuan untuk mewujudkan penglibatan, kesedaran, kefahaman dan keamanan. Mereka akan bertemu sekali lagi di Bangkok pada Mei 2017, untuk meneruskan perjalanan mereka.

TYF tahun ini terbuka kepada belia Malaysia berumur 20 hingga 28 tahun yang fasih dalam Bahasa Inggeris. Mereka perlu memiliki semangat untuk membawa perubahan dalam sosial, ekonomi dan alam sekitar serta mempunyai perspektif baru tentang bagaimana untuk membuat perbezaan dalam komuniti masing-masing.

Jika anda berminat untuk menjadi sebahagian daripada TYF2016, daftar diri di Digi sebelum 5 Ogos 2016.


Paten Skrin Boleh Gulung Dianugerah Kepada Apple Bagi Skrin Apple Watch

Berita baik buat jenama peranti pintar terkenal, Apple kini telah dianugerahkan 1 paten bagi keluaran Apple Watch syarikat tersebut. Apple Watch merupakan model jam tangan pintar keluaran syarikat tersebut.

Paten yang dianugerah kepada mereka adalah skrin boleh gulung. Apa yang menarik, skrin bagi peranti ini boleh digulung dan dijadikan tali jam. Hal ini brmakna tidak ada tali jam tersedia. Jika peranti ini dibuka ia dilihat seperti panel OLED dengan ciri boleh lentur.

Berkemungkinan Apple akan menghadirkan produk ini bersama iPhone boleh lipat yang mana ia juga telah dipatenkan.

Baca juga:


Pull My Tongue

Greg adalah chameleon yang sangat menggemari popcorn. Anda harus membantu Greg dalam misinya mendapatkan popcorn yang dihalang oleh pelbagai objek. Anda cuma perlu menarik lidah Greg melalui halangan-halangan tersebut sehinggalah ianya sampai kepada popcorn. Antara halangan yang perlu anda hadapi adalah zappers, spikes, gula getah, belon dan banyak lagi. Kenali dan fahami setiap halangan tersebut dan atasinya dengan kehebatan IQ anda. Cabar diri anda untuk mencatatkan mata tertinggi bagi setiap peringkat muat naik skor tersebut ke laman sosial untuk dicabar pula oleh rakan-rakan anda.

Muat Turun

Android

iOS


Perfect Workout

Anda seorang yang pentingkan kesihatan dan ingin mengetahui bagaimana tahap kesihatan sekarang? Adakah ia normal atau sebaliknya? Aplikasi yang diperkenalkan untuk pengguna Windows Phone iaitu Perfect Workout membolehkan pengguna mengetahui bagaimana keadaan kesihatan pada bila-bila masa dan di mana sahaja. Terdapat sebanyak 100 latihan animasi yang boleh anda lakukan dan hanya mengambil masa selama 10 minit sahaja setiap kali membuat senaman tersebut.

Di antara senaman yang boleh dilakukan untuk membakar lemak dan juga membina otot termasuk di dada, lengan, kaki serta punggung. Perfect Workout akan memaparkan jumlah kalori yang dibakar dalam bentuk graf mingguan dan anda boleh kongsikan keputusan bersama rakan-rakan di laman sosial.

Muat Turun:


Sertailah Cabaran #HomeWorkout vivo Malaysia & Berpeluang Memenangi Hadiah Bernilai Lebih Daripada RM2200!!

vivo Malaysia telah bergabung dengan Coliseum Fitness to mengadakan cabaran senaman yang menarik untuk mendorong para peserta menjaga tubuh badan yang kuat dan sihat dalam tempoh Perintah Kawalan Pergerakan (MCO) seluruh negara ini.

Cabaran Facebook vivo #HomeWorkout mengajak rakan-rakan rakyat Malaysia untuk menunjukkan kecergasan mereka kemahiran dalam video kreatif 1 minit dan berpeluang memenangi hadiah menarik bernilai lebih daripadaRM2,200, termasuk fon telinga Wireless Sport vivo dan telefon pintar Y12A terkini. Cabaran #HomeWorkout dua minggu akan berjalan dalam dua fasa termasuk Individu senaman dan cabaran senaman Duet.

Cara menertai cabaran vivo #HomeWorkout:

Langkah 1: Hantarkan video cabaran senaman kreatif selama 1 minit di Facebook pada hari cabarandengan hashtag #VChallengeU #vivoHomeWorkout

27 Julai 2021Cabaran 1: Mountain Climber(50 set)

29 Julai 2021Cabaran 2: Jumping Jack (50 set)

31 Julai 2021Cabaran 3: Bicyle crunches (50 set)

Hadiah Cabaran: